Uudelle sinivihreälle hallitukselle vahva tuki SDP:n oppositiopolitiikka ei nauti kansan arvostusta | Timo Heinonen\nUudelle sinivihreälle hallitukselle vahva tuki SDP:n oppositiopolitiikka ei nauti kansan arvostusta\nUutiset, lauantaina 30.06.2007\nHelsingin Sanomat julkisti lauantaina 30.6. mielipidetutkimuksen. Tutkimuksen mukaan 69 prosenttia suomalaisista antaa uudelle hallitukselle alkumetreistä arvosanan erittäin hyvä tai melko hyvä. Sen sijaan SDP:n oppositiopolitiikkaa arvostaa vain runsas kolmannes kansasta ja peräti joka toinen antaa SDP:lle melko tai erittäin huonon arvosanan.\n– Moni on ihmetellyt, että miksi demarit nyt vaativat kaikkea ja heti, kun samaan aikaan on hyvin tiedossa, että puolueella olisi ollut 12 vuotta aikaa hallituksessa hoitaa asiat kuntoon. Tämä asetelma on vaikea ja outo ja täytyy myöntää, että itsekin heidän oppositiopolitiikan tyyliä olen hieman ihmetellyt, kommentoi kansanedustaja Timo Heinonen Helsingin Sanomien tuoreen gallupin tuloksia ja ennen muuta demarien saamaa kehnoa tulosta.\nPerussuomalaiset saavat tutkimuksessa huomattavasti paremman arvosanan. Suomalaisista peräti 43 prosenttia katsoo ”Soinin sakin” onnistuneen oppositiopolitiikassaan erittäin tai melko hyvin.\nSDP:n rinnalla koko vasemmiston arvostus on alamaissa. Vähiten neljästä oppositiopuolueesta kansalaiset arvostavat Vasemmistoliiton oppositiopolitiikkaa. Vasemmistoliiton toimintaa pitää hyvänä vain noin neljännes suomalaisista.\nHallitukselle vahva luottamus\nHallituksen kaksi pääpuoluetta keskusta ja kokoomus keräävät kansalta lähes tasaväkisen kannatuksen. Vihreiden politiikkaa arvostetaan hieman enemmän kuin Rkp:n. Keskustan ja kokoomuksen kannattajista yhdeksän kymmenestä antaa hallitukselle hyvän arvion. Vähiten hallituksen politiikkaa arvostavat vasemmistoliiton kannattajat, joista 43 prosenttia antaa sille vähintään melko hyvän arvosanan.\nMyös pääministeri on vahvistanut kannatustaan uuden hallituksen myötä. Neljä viidestä suomalaisesta katsoo Vanhasen onnistuneen tehtävässään erittäin tai melko hyvin.\n– Yhteistyö hallituksen ja hallituspuoleiden kesken on käynnistynyt mallikkaasti. Vasemmisto-opposition töniminen ei ole aiheuttanut heilahtelua ja tunnelma ja tavoitetaso ovat korkealla. Itse uskon, että hallituksemme onnistuu työssään hyvin. Ainakin ensimmäiset kuukaudet ovat olleet vakuuttavia, totesi Heinonen.\nHyvinvointipalveluiden turvaaminen tärkeintä\nSuomalaisten mielestä uuden sinivihreän hallituksen tärkein tavoite on hyvinvointipalvelujen turvaaminen minkä jälkeen listalla tärkeysjärjestyksessä tulevat kakkosena ja kolmosena köyhyyden ja sosiaalisen eriarvoisuuden vähentäminen.\nSamassa Helsingin Sanomien tutkimuksessa kysyttiin kansalaisilta myös ensimmäistä kertaa sitä minkä he nostavat hallituksen tärkeimmäksi tavoitteeksi. Kaikkien puolueiden kannattajat olivat samoilla linjoilla. Hyvinvointipalvelut olivat ykkösenä kaikilla muilla paitsi vasemmistoliiton kannattajilla, jotka pitivät köyhyyden vähentämistä ykköstavoitteena. Tärkeinä pidettiin myös ilmastonmuutoksen hillitsemistä ja ympäristönsuojelua, väestön ikääntymiseen varautumista ja työttömyyden torjuntaa. Kokoomuksen kannattajien listalla menestyi muita paremmin väestön ikääntymiseen varautumisen.\n– Kun näitä tavoitteita nyt vertaa uuden hallituksemme ohjelmaan niin voi todeta hyvin, että siinä puututaan juuri asian ytimiin. Tällaisia muutoksia ja korjauksia on kaivattu ja nyt niitä myös tapahtuu, totesi Timo Heinonen ja listasi alkumetrien onnistumisten listalle mm. opintorahan ja opintotuen ns. vapaantulon rajan merkittävät ja vuosikausia odotetut korjaukset, palvelusetelijärjestelmän laajentamisen, lapsilisän korotukset, vähimmäisäitiys-, isyys- ja vanhempainrahojen korotukset ja myös kansaneläkkeiden tasokorotukset.\n– Erittäin merkittävää on myös se, että uusi hallitus nyt oikaisee eläkeläisten verotuksen. Nyt hallitus alentaa eläkeläisten verotusta niin, että veroa ei peritä millään tulotasoilla vastaavaa palkansaajan verotusta enempää. Tätä on odotettu pitkään ja nyt se tapahtuu, totesi Heinonen tyytyväisenä.\nKeskustan kannattajista 55 prosenttia ja kokoomuksen kannattajista 62 prosenttia luottaa siihen, että hallitus onnistuu työssään.


Pappa Mia! - Tampereen Teatteri\nPentti on ollut naimissa italialaisen Patrizian kanssa. Pariskunta eli kahta kotimaata tyttärensä Mian ollessa lapsi. Patrizian kuoltua Pentti ei ole päässyt surusta yli, vaan kunnostaa pakonomaisesti puuvenettään. Minne vettä pelkäävä Pentti on matkalla?\nMia puolestaan haluaa parantaa välit isäänsä välirikon jälkeen. Elämä on koulinut kolmekymppistä Miaa pettymyksin, joiden seurauksena hän saapuu Suomeen isänsä luo. Isä ja tytär kohtaavat uudestaan aikuisina, elämänkokemusten siivittäminä.\nKäsikirjoittaja ja säveltäjä Janne Viitaniemen Pappa Mia! musiikkinäytelmä on teos kahdelle näyttelijälle, isälle ja tyttärelle sekä pianistille. Teos kertoo kaukokaipuusta, järkevyydestä, aistien ilosta, petetyksi tulemisesta ja kaipauksesta. Isän ja tyttären rooleissa nähdään Teijo Eloranta ja Natalil Lintala. Jälleennäkemisen ristiriitaisissa tunnelmissa roolihenkilöiden laulut avaavat hahmojen henkilökohtaisia kokemuksia.\nKäsikirjoitus ja sävellys Janne Viitaniemi\nRooleissa Teijo Eloranta ja Natalil Lintala\nTi 08.11.2022 19:00 Osta liput\nTo 01.12.2022 20:00 Osta liput\nKe 19.10.2022 20:00 Osta liput


Kesäkurpitsa-piparjuurisosekeitto - Kotiliesi.fi\nKesäkurpitsa-piparjuurisosekeitto on kaunis alkuruoka, joka isompana annonsena sopii myös alkusyksyn lounasruoaksi. Miedonmakuinen kesäkurpitsa ja pirteä piparjuuri ovat ihania yhdessä.\n1 prk (125 g) Cantadou-piparjuurituorejuustoa\nKesäkurpitsa-piparjuurikeitto tehdään helposti näin:\n1. Kuori ja hienonna sipuli. Kuullota sipulia miedolla lämmöllä öljyssä kattilan pohjalla 5 minuuttia. Pese ja paloittele kesäkurpitsat pieniksi. Lisää suolan kera kattilaan, ja lisää lämpöä niin, että kesäkurpitsat alkavat luovuttaa hieman nestettä. Anna paahtua tovi.\n2. Lisää vesi, tuorejuusto ja ruokakerma. Anna kiehua miedolla lämmöllä noin 15 minuuttia, kunnes kesäkurpitsat ovat pehmeitä.\n3. Lisää keittoon rakuuna ja soseuta kesäkurpitsa-piparjuurikeitto kuohkeaksi.\nLue myös: Kokataan kesäkurpitsasta – katso herkulliset ohjeet\nLue myös Anna.fi/ruoka: Kesäkurpitsa-tuorejuustokeitto\nKuvatKristiina Kurronen / OM-arkisto\nKommentoi juttua: Kesäkurpitsa-piparjuurisosekeitto


Kuinka toistaa RMVB RMVB Player -sovelluksella tai muuntaa RMVB MP4: ksi toistoa varten Mac-tietokoneessa\nKun sinulla on joitain RMVB-tiedostoja, sinulla ei ehkä ole ajatusta RMVB-tiedostojen käyttämisestä. RMVB on yhteensopiva vain rajoitettujen videosoittimien kanssa. Aiseesoftin käyttöä on erittäin suositeltavaa RMVB MP4 Converter muuntaa RMVB MP4: ksi eri laitteille.\nOsa 1: Paras tapa muuntaa RMVB MP4: ksi Macissa\nOsa 2: Muunna RMVB MP4: ksi verkossa\nOsa 3: RMVB-videosoittimen vaihtoehdot\nOsa 4: Usein kysyttyjä kysymyksiä RMVB: n muuntamisesta MP4: ksi\nAiseesoft RMVB MP4 Converter for Mac on helppo työkalu RMVB: n muuntamiseksi MP4: ksi eri laitteille. Ohjelma tarjoaa esiasetuksia satoille laitteille optimaalisen ratkaisun.\nVaihe 1 Lataa ja käynnistä Mac RMVB to MP4 Converter\nLataa Aiseesoft RMVB to MP4 Converter for Mac virallisilta verkkosivuilta. Asenna ja käynnistä ohjelma.\nVaihe 2 Lataa RMVB-tiedosto muuntamista varten\nNapsauta "Lisää tiedosto" -painiketta lisätäksesi RMVB-tiedoston siihen. TV-jaksoissa ja elokuvissa voit yhdistää niihin liittyvät jaksot.\nVaihe 3 Muokkaa RMVB: tä halutulla tehosteella\nJoitakin elokuvia ei ole tallennettu hyvässä ympäristössä. Voit säätää tehosteita muuntaessasi RMVB: tä MP4: ksi.\nEsiasetetut tunnisteet tarjoavat optimaaliset vaihtoehdot, kun muunnat RMVB: n MP4: ksi iPhonessa tai muuntaa RMVB: n MP4: ksi YouTube. Löydät sinulle sopivan muodon.\nVaihe 5 Muunna RMVB MP4: ksi\nNapsauta "Muunna" -painiketta muuntaa RMVB MP4: ksi. Voit myös muuttaa videon tai äänen asetuksia etukäteen.\nVoit siirtää tiedoston myös iPhoneen tai muihin laitteisiin, kun RMVB-MP4-muuntaminen on valmis.\nOsa 2. Muunna RMVB MP4: ksi verkossa\nYläosa suosittelee ammattimaista videomuuttajaa. Seuraava osa esittelemme RMVB-MP4-muunnin verkossa sinulle. On olemassa monia online-videomuuntajia, kuten ZamZar, OnlineConverter, FILEZIGZAG jne. Esittelemme pääasiassa OnlineConverter sinulle. Alla on yksityiskohtaiset vaiheet.\nVaihe 1 Napsauta "Lähetä tiedosto" tai "URL-osoitteesta" valitaksesi RMVB-tiedoston lähde ja napsauta sitten "Valitse tiedosto" ladataksesi RMVB-tiedoston siihen.\nVaihe 2 Voit tarkistaa "Valinnat" asettaaksesi muunnettavan RMVB-tiedoston koon ja pituuden.\nVaihe 3 Napsauta "Muunna" aloittaaksesi muuntaa RMVB: n MP4: ksi. Saatat joutua odottamaan useita minuutteja, niin voit suorittaa muuntamisen RMVB: stä MP4: ksi.\nOsa 3. RMVB-videosoittimen vaihtoehdot\nRMVB tai RealMedia Variable Bitrate on suosittu muoto aasialaisille käyttäjille, etenkin kiinalaisten TV-jaksojen ja elokuvien osalta. Yleensä RMVB-tiedosto ladataan tiedostonjakoalustoista. Voit käyttää seuraavaa RMVB-soitinta RMVB-tiedoston toistamiseen.\n1. RealPlayer: RealPlayer on RealNetworksin kehittämä monialustainen mediasoitin, jota voidaan käyttää täydellisesti RMVB-soittimena. Se tukee hyvin monia suosittuja video- / ääniformaatteja, kuten RMVB, MP4, MP3, QuickTime-tiedostomuoto, Windows-mediamuoto, RealAudio ja niin edelleen.\n2. VLC Media Player: VLC Media Player on toinen hieno ohjelmisto, jota voidaan pitää RMVB-soittimena. Se on täysin ilmainen ladata ja asentaa ja erittäin helppo käyttää. Tämä ilmainen RMVB-soitin tukee videoita ja audioita kaikissa muodoissa, joten pakkauksenhallintaa ei tarvitse koskaan ladata. Se on varustettu soittolistatoiminnolla, jonka avulla voit toistaa erilaisia mediatiedostoja peräkkäin.\n3. Aiseesoft RMVB -soitin: Aiseesoftin Blu-ray-soitin on yksi ammattimainen RMVB-soitin. Se tukee erittäin hyvin kaikkia usein käytettyjä video- / ääniformaatteja, kuten MOV, MP4, AVI, MKV, RMVB, FLV, MP3, FLAC, AAC, WAV, OGG jne. Lisäksi tämän monipuolisen videotoistimen avulla voit toistaa DVD-levyjä ja blu-säteet.\nJos olet jo asentanut videosoittimen tai muita laitteita, saatat joutua muuntamaan RMVB: n MP4: ksi. MP4-muoto on monipuolisin muoto. Voit muuntaa RMVB: n MP4: ksi iPhonessa tai muuntaa RMVB: n MP4: ksi YouTubeen. Vielä yksi tärkeä asia on se RMVB: tä ei tallenneta hyvissä olosuhteissa, joten tehosteita täytyy säätää muuntaessasi RMVB: tä MP4: ksi.\nVoiko VLC toistaa RMVB: tä?\nJoo. Voit toistaa RMVB-tiedostoa VLC: ssä. Avaa VLC ja napsauta Tiedosto> Avaa tiedosto ja lataa RMVB-tiedosto napsauttamalla Selaa. Se toistaa RMVB-tiedoston suoraan.\nKäynnistä Aiseesoft Vide Converter Ultimate ja napsauta Lisää tiedostot -painiketta ladataksesi MKV-tiedoston ohjelmaan. Napsauta sitten Muoto-kuvaketta valitaksesi MP4 tulostusmuodoksi. Napsauta sitten Muunna kaikki -painiketta aloittaaksesi MKV: n muuntamisen MP4: ksi.\nRMVB-tiedostojen toistamiseen Windows 10: ssä voit ladata ja asentaa multimediasoittimen, kuten VLC Media Player tai RealPlayer, Windows 10 -tietokoneeseen.\nArvostelu: 4.7 / 5 (perustuu 82-luokituksiin)\n19. kesäkuuta 2020 14:18 / Päivittänyt Jenny Ryan että Video Converter\nKuinka muuntaa äänen MP3-tiedostoksi? Tässä artikkelissa esitellään paras ääni-MP3-muunnin, joka voi helposti muuntaa musiikin MP3-tiedostoksi verkossa, muuntaa äänen MP3-tiedostoksi iTunesissa.\nVideo Converter Miten muuntaa RMVB MP4


Trump uhkaa lähettää lisää liittovaltion erikoisjoukkoja “demokraattien” kaupunkeihin – "Emme voi antaa tämän tapahtua" | Yle Uutiset | yle.fi\nTrump uhkaa lähettää lisää liittovaltion erikoisjoukkoja “demokraattien” kaupunkeihin – "Emme voi antaa tämän tapahtua"\nKongressi on vaatinut Trumpin hallintoa vetämään erikoisjoukkonsa pois.\nDonald Trump puhui lehdistölle Valkoisessa talossa maanantaina. Kuva: Olivier Conteras / EPA\nYhdysvaltain presidentti Donald Trump kertoi maanantaina, että hän aikoo lähettää lisää liittovaltion joukkoja eri kaupunkeihin, joissa mielenosoitukset ja levottomuudet ovat jatkuneet pitkään.\nTrump mainitsi uhkauksensa yhteydessä nimeltä New Yorkin, Chicagon, Philadelphian, Detroitin, Baltimoren ja Oaklandin kaupungit ja huomautti, että kaupunkien pormestarit ovat “liberaaleja demokraatteja”.\n– Katsokaa mitä on meneillään. Kaikki nämä kaupungit ovat hyvin liberaalien demokraattien johdossa, kaikki hyvin radikaalien vasemmistolaisten johdossa. Emme voi antaa tämän tapahtua näille kaupungeille, Trump totesi toimittajille Valkoisessa talossa.\nTrump viittasi kommentillaan rasismia ja poliisiväkivaltaa vastustaviin mielenosoituksiin, jotka alkoivat toukokuun lopulla, kun George Floyd sai surmansa poliisin kovassa käsittelyssä Minneapolisissa. Kaikkialle Yhdysvalloissa levinneet protestit jatkuvat edelleen Portlandissa ja useissa muissa Yhdysvaltain kaupungeissa.\nLue myös: Uudet erikoisjoukot herättävät pelkoa ja vastustusta Yhdysvalloissa – Naamiomiehet ovat kaapanneet ihmisiä pakettiautoihin Portlandissa\nOregonin osavaltiossa sijaitsevassa Portlandin kaupungissa viranomaiset vaativat viime viikolla Trumpin hallintoa vetämään liittovaltion joukot pois kaupungista. Lisäksi myös kongressi on vaatinut joukkojen poistamista Portlandista.\nErikoisjoukkojen on kerrottu muun muassa ajaneen kaupungissa tunnuksettomilla autoilla ja kaapanneen mielenosoittajia kaduilta. Mielenosoittajia kohti oli myös nähty käytettävän kyynelkaasua sekä ammuttavan kumiluoteja.\nDonald TrumpUlkomaaterikoisjoukotliittovaltioPortlandmielenosoituksetYhdysvaltain presidenttiYhdysvaltojen politiikkaYhdysvallatOregon


Tietosuojavaltuutettu, tutkisitko taustani? - Maaseudun Tulevaisuus\nPekka Ervasti: Supo saa pian lähettää agentteja ulkomaille\nTiedustelutieto eduskunnasta kertoo, että tiedustelulait ovat loppusuoralla. Kohta päätetään, saavatko Supo ja pääesikunnan lerppahatut laajemmat toimivaltuudet penkoa hallintoalamaisten ja ulkomaan hämärämiesten puuhastelua myös kyber-avaruudessa.\nSupo saa myös pian lähettää agentteja ulkomaille. Vihdoinkin Suomi pääsee samalle viivalle muiden vakoilun suurvaltojen kanssa! Se, mikä on laitonta FSB:lle, CIA:lle, MI6:lle ja Mossadille Suomessa, tulee lailliseksi suomalaisille vakoilijoille ulkomailla. Se on tiedustelutoiminnan realiteetti. Jos käry käy, suomalainen agentti saa asemamaassaan tuomion tai karkotuksen – ja kotimaassaan prenikan.\nPoliittisena kuorrutuksena tiedustelulaeille eduskunta aikoo panna vakoilijat parlamentaariseen valvontaan. Sitä varten perustetaan muun muassa tiedusteluvalvontavaliokunta. Vakoiluviranomaisten pitää tehdä sille säännöllisesti selkoa toiminnastaan.\nKoska valiokunnat vuotavat kuin mädät ruuhet, miten varmistetaan, ettei niin käy myös tiedusteluvaliokunnan kohdalla?\nAlun perin esitettiin, että Supo tekisi valiokunnan jäsenehdokkaista laajan turvallisuusselvityksen. Siinä käydään läpi viranomaisten henkilömapit, ehdokkaan taloustilanne ja koko henkilöhistoria amalgaamipaikkoja myöten.\nNäin toteutettu läpivalaisu ei käynyt osalle kansanedustajista. Heistä on outoa, että valvonnan kohde pääsisi vaikuttamaan valvojiensa valintaan.\nKeksittiin näppärä kompromissi. Tietosuojavaltuutetusta tehdään eräänlainen Supon bulvaani. Kun kansanedustaja on kiinnostunut tai ehdolla tiedusteluvaliokuntaan, hän itse pyytää tietosuojavaltuutettua perehtymään tietoihinsa. Varmaan silloinkin levataan samoja Supon mappeja.\nJos jotakin arveluttavaa löytyy, ehdokkaalle suositellaan mieluummin vaikkapa sivistysvaliokuntaa. Koko prosessi on tietysti tarkoitus pitää poissa julkisuudesta.\nTeoriassa homma näyttää siistiltä ja korrektilta. Käytäntö voi tuoda pulmia. Miten ehdokas reagoi, jos häntä ei kelpuuteta valiokuntaan? Alistuuko hän ratkaisuun nöyrästi ja toteaa, että taustani on tosiaan hieman arveluttava? Koijärvellä tuli toheloitua – tai turistimatkalla Leningradissa. Kauhistuuko reputtaja tiedoista, joita hänestä on talletettu viranomaisten rekistereihin? Ihmetteleekö, hän miten ne on ylipäätänsä kerätty?\nToisaalta: jos valintaprosessi kohtelee ehdokkaita silkkihansikkain, suostuvatko viranomaiset antamaan relevanttia tietoa valiokunnalle, jonka seulan läpi pääsee arveluttavaa ainesta?\nMiten tämä asia on hoidettu Ruotsissa?\nAiheet suojeluopoliisi tietosuoja tietosuojavaltuutettu Pekka Ervasti Supo\nTietosuojaongelmien takia suljettu Peltolohkot.fi -palvelu aukesi jälleen


Kappale kauneinta Suomea • Oke Kara\n8.9.2019 1.2.2022 / Kakkonen, Musiikki\n1970-luvun lopun tanssilavojen kuningas oli Erkki Junkkarinen. Muutaman vuoden ajan hän dominoi tanssilavoja, saavutti Suomen ensimmäisen platinalevyn, itse asiassa tupla sellaisen, sekä 11 kultalevyä. Vielä tänä päivänäkin hän on yksi eniten levyjä myynyt suomalainen artisti lähes puolella miljoonalla levyllään.\nErkki Junkkarinen saa kaiken\nAsian tekee merkilliseksi se että Junkkarisen suosion huippu ajoittui vain muutamaan vuoteen 70-luvun lopulla. Mutta mitä vuosia ne olivatkaan. Erkki Junkkarinen julkaisi 1970 – 74 kolme albumia joista mikään ei saavuttanut merkittävää suosiota julkaisunsa aikoihin. Supersuosio alkoi 1974 kun hän levytti 25 vuotistaiteilijajuhlan tiimoilta uuden albumin, ”Ruusuja hopeamaljassa”. Sen nimikkokappale räjäytti pankin ja nousi käsittämättömään suosioon.\nHän oli tosin levyttänyt kappaleen aiemmin jo 60-luvulla nimellä ”Ruusut hopeamaljassa”, mutta ilman sanottavaa menestystä. Kappaleen uusintalevytyksestä alkoi sellainen rumba ettei paremmasta väliä. Hän sai Hopeamaljastaan Suomen ensimmäisen platinalevyn ja myöhemmin vielä tuplaplatinaa. Ihmiset janosivat niin paljon Erkki Junkkarisen musiikkia, että kolme aiemmin samalla vuosikymmenellä julkaistua albumia kaikki myivät jälkikäteen kultaa!\nErkki Junkkarinen sai Hopeamaljastaan Suomen ensimmäisen platinalevyn ja myöhemmin vielä tuplaplatinaa.\nErkki Junkkarinen oli ahkera keikailija ja vuosina 1976-1977 hän oli viikkokausia reissussa käymättä kotona. Hänellä oli silloin jopa puolivuotisjakso jolloin hänellä oli keikka joka päivä ja nämä keikat olivat eri puolilla Suomea! On päivänselvää ettei kukaan jaksa moista rääkkiä loputtomasti, varsinkaan kun matkaa oli taitettu tällä saralla jo liki 30 vuotta. Vuosikymmenen lopun lähestyessä Erkki Junkkarinen alkoi tietoisesti hiljentää tahtia. 1978 ”EKI” julkaisi 11. kultalevynsä, albumin ”Kappale kauneinta Suomea”. Sen jälkeen kestikin liki vuosikymmenen ennen kuin hän julkaisi uutta materiaalia. Mutta huippusuosion päivät olivat silloin jo jääneet taakse.\nKun syksykin on taas ovella, niin valitsin Erkki Junkkarisen tuotannosta hänen viimeisen suurhittinsä, joka liittyy teemaltaan syksyyn (muita Junkkarisen levyjä täällä). Kappaleen on säveltänyt ja sanoittanut Martti Pohjalainen. Hän on tullut tunnetuksi paitsi tästä työstään, niin myös Fazerin sinisen suklaan mainosmelodiasta ”Sininen” (”Kun taas saapuu hetki sininen…”). Varsinaisen uransa Martti Pohjalainen onkin tehnyt mainosmusiikin puolella, jossa hänellä on kuulemani tiedon mukaan yli 300 sävellystä. Tätä oli vaikea tarkistaa, sillä mainosmusiikkia ei rekisteröidä samoin kuin ”oikeaa muusiikkia”.\n”Kappale kauneinta Suomea” sävellyksen on levyttänyt myös Sakari Kuosmanen. Tämä versio saavutti ihan mukavan suosion ja taitaa olla yksi Kuosmasen suosituimmista levyistä. Minun versioni on kuitenkin linjattu alkuperäiseen Erkki Junkkarisen tyyliin. Eiköhän kuunnella miten se sujuu – musiikkivideo on artikkelin alussa 🙂\nKun eräs seuraajani esitti Facebook-sivullani toivomuksen, että laulaisin valssin Poski …\nMinun täytyy kertoa, että tämän kertainen kappaleeni, Nuoruusmuistoja, oli aluksi …


Olet täällä: Alkuun / Arkistot: työnantaja\nSisäilmakartoituksen tulokset tiedotettava työntekijöille\nTyönantajan olisi pitänyt kertoa sisäilmakartoituksen tulokset henkilöstölle ja ryhtyä toimiin. Tätä mieltä oli Helsingin käräjäoikeus, jonka mielestä yhdistyksen hallituksen puheenjohtaja oli syyllinen työturvallisuusrikokseen sisäilma-asiassa. Rangaistusta käräjäoikeus ei kuitenkaan hallituksen puheenjohtajalle tuominnut. Yhdistyksen toimitiloissa oli tehty … [Lue lisää...] tietoaSisäilmakartoituksen tulokset tiedotettava työntekijöille\nTäytyy ilmoittaa työnantajalle muuttuneesta verokortista – mitä teen? Työntekijä voi nyt hallinnoida uudenlaisen työntekijäliittymän kautta omia tietojaan, kuten tuntikirjauksia ja muita työajan seurantaan liittyviä asioita. Lisäksi hän voi ilmoittaa liittymän kautta muuttuneesta verokortista, eikä paperista verokorttia tarvitse enää toimittaa työnantajalle. Palkka.fi:ssä on … [Lue lisää...] tietoaPalkkafi-palvelu monipuolistui\nMoni työnantaja ei hyödynnä riittävästi työterveyshuoltoa\nValtaosa eteläsuomalaisista työnantajista on tehnyt työpaikalle sopimuksen työterveyshuollosta. Työsuojeluvalvonnassa tehdyt havainnot kuitenkin osoittavat, että moni työnantaja ei vielä hyödynnä työterveyshuollon palveluita ja asiantuntemusta riittävästi. Etelä-Suomen aluehallintoviraston työsuojelutarkastajat valvoivat työterveyshuollon toteutumista viime vuonna yhteensä … [Lue lisää...] tietoaMoni työnantaja ei hyödynnä riittävästi työterveyshuoltoa


Usain Bolt haukkui jamaikalaisia pikajuoksijoita pilalle hemmotelluiksi - Yleisurheilu - Ilta-Sanomat\nUsain Bolt syyttää Jamaikan miespikajuoksijoista laiskottelusta. (KUVA: Dylan Martinez / REUTERS / FILE PHOTO)\nJulkaistu: 11.7. 17:41\nUsain Bolt kertoi, miksi Jamaika ei pärjää enää miesten pikajuoksussa.\nKahdeksan olympiakultaa ja 11 maailmanmestaruutta juoksu-urallaan voittanut Usain Bolthttps://www.is.fi/haku/?query=usain+bolt kommentoi tiukkasanaiseen sävyyn Jamaikan pikajuoksun nykytilaa.\n– En usko, että tilanne muuttuu paremmaksi, koska mielestäni nuoret ovat pilalle hemmoteltuja, Bolt kertoi Reutersillehttps://www.reuters.com/article/us-athletics-jamaica-bolt/jamaicas-spoilt-male-sprinters-need-to-work-harder-bolt-idUSKCN1U502T tiistaina.\nVuonna 2017 uransa päättänyt Bolt totesi uutistoimistolle, että hän uskoo harjoittelun intensiteetin laskeneen Jamaikalla hänen aktiivipäivistään.\n– Kun itse vielä kilpailin, oli halu menestyä. Teimme kovasti työtä ja tasokin oli korkea. Tuntuu, että tekemisen taso on laskenut lopettamiseni jälkeen.\n– En väitä että se johtuisi lopettamisestani, mutta minun ja arvostamani huippuvalmentajan Glenn Millsinhttps://www.is.fi/haku/?query=glenn+millsin mielestä näin on käynyt.\nSadalla metrillä tämän kauden kymmenen nopeimman juoksijan joukosta löytyy vain yksi jamaikalainen miesjuoksija, vuoden 2011 maailmanmestari Yohan Blakehttps://www.is.fi/haku/?query=yohan+blake, joka on kauden seitsemänneksi nopein ajalla 9,96.\nBlake on ainoa alle kymmenen sekunnin mies Jamaikalla.\n200 metrillä saarivaltion tilanne on vielä heikompi. Kauden kärkitulosten listalla ensimmäinen jamaikalainen Andre Ewershttps://www.is.fi/haku/?query=andre+ewers löytyy vasta sijalta 21 ajalla 20,14.\nElaine Thompson pitää hallussaan naisten sadan metrin ja 200 metrin kauden kärkiaikoja. (KUVA: Mi News / NurPhoto / ZUMA Press)\nNaisten puolella tilanne on täysin toisenlainen. Sadalla metrillä kauden kärkituloksen jakavat tällä hetkellä Shelly-Ann Fraser-Prycehttps://www.is.fi/haku/?query=shelly-ann+fraser-pryce ja Elaine Thompsonhttps://www.is.fi/haku/?query=elaine+thompson tuloksella 10,73. Thompsonilla on hallussaan myös 200 metrin kauden kärkiaika 22,00.\n– Naiset pärjäävät varmasti hyvin. Miesten puolella tilanne on huonompi, Bolt ennusti.\n– Minun on pakko sanoa, että se johtuu siitä, että naiset ovat fiksumpia. He haluavat rikastua ja saavuttaa muutenkin asioita elämässä. Siksi myös tahto on miehiä kovempi.\nYhdysvaltojen Noah Lyles juoksi perjantaina Lausannessa 200 metrillä maagisen ajan 19,50. Vielä ei ole varmaa, keskittyykö Lyles Dohan MM-kisoissa pelkästään päämatkaansa. 9.7. 7:48 Lue lisää ›\nJamaikan Shelly-Ann Fraser-Pryce voitti näytöstyyliin naisten 100 metrin kisan Timanttiliigan Lausannen osakilpailussa. 5.7. 22:32 Lue lisää ›


Vauva-agentin päiväkirja: elokuuta 2012\nSan Diegon paras osuus\nPakko jatkaa vielä vähän San Diegon lomasta, vaikka tässä välissä ollaan oltu jo Suomessakin. Loman ehkä parasta antia oli ihanat rannat. Mission Bayssä leikittiin ensin huikeassa leikkipuistossa ja siitä siirryttiin välipalan kautta mereen leikkimään. Vesileikit oli vauva-agentillekin ihan turvallisia, koska vesi oli matalaa, tyyntä ja kaiken lisäksi mukavan lämmintä. Pikkusisko nukkui päikkäreitä palmun katveessa, miedossa merituulessa. Aika leppoista.\nYhtenä päivänä käytiin myös pienessä akvaariossa La Jollassa. San Diegossahan on iso ja hieno Sea Life, mutta sen todettiin olevan ihan liikaa tälle tiimille eläintarhan ja Legolandin jälkeen. Birch Aquarium oli juuri sopivan kokoinen paikka 2,5-vuotiaalle ja hinnaltaankin erittäin kohtuullinen. Kaikkien näiden huvitusten lisäksi joka päivä uitiin hotellin uima-altaassa. Vauva-agentti polskutteli hienosti kelluikkeiden ja uimapötkön avulla.\nVielä ennen kuin suunnattiin auto kohti pohjoista, piipahdettiin San Diegon kehutussa vanhassa kaupungissa. Ihan sympaattinen joo, mutta erittäin kaupallinen ja täynnä turistikrääsää. Aamupala ja nopea kävelykierros oli siellä ihan riittävästi.\nLähettänyt Vauva-agentti klo 8.32 2 kommenttia:


Yhdes piti elää, yhdes piti kuolla: Kiirettä ja kahvihetkiä\nKiirettä ja kahvihetkiä\nTämä viikko on melkoinen hulinaviikko. Eilen alkoi koulu kesäloman jälkeen. Olipa ihanaa nähdä rakkaita koulukavereita pitkän tauon jälkeen! Nyt on taas kalenterissa täytettä loppuvuoteen asti. Luentoja, tenttejä ja näyttöjä. Mutta myös opiskelijabileitä, risteilyjä ja pyjamabileitä. Odotan näitä jälkimmäisiä hieman enemmän. Pakko myöntää.\nTorstaina on muutto, ja sitä ennen täytyisi ehtiä tehdä pari työvuoroakin. Tämä päivä on mennyt pakkaillessa tavaroita. Miten ihmeessä olen onnistunut haalimaan tänne vanhemmilleni tällaisen määrän tavaraa?! Olen asunut täällä puoli vuotta. Vaatteita on monta isoa laatikollista. Ja varastossa odottaa koko muu omaisuuteni. Tuli pieni ahdistus tästä tavaramäärästä. Minä säästin lähestulkoon kaikki yhteiset huonekalumme ja tavaramme (poislukien ainoastaan N:n vaatteet). Ennen asuimme kaksiossa, nyt muutan yksiöön. Sehän nyt vain on fakta, ettei kaksion tavaroita voi saada mahtumaan yksiöön! Pakko vuokrata kirpputoripöytä ja luopua turhista vaatteista ja muusta tavarasta.\nOlen onnellinen siitä, kuinka moni läheinen on tarjonnut apuaan muutossa. Jos olisin vastannut kaikkiin tarjouksiin kyllä, muuttaisimme varmaan lähemmäs 20 hengen porukalla! Kylläpä olen saanut ihanan ihmisjoukon ympärilleni. Niin huolehtivaisia ja välittäviä ihmisiä. Tarjoavat apua, ennen kuin ehdin sitä itse pyytää! Tänään kävin kahvilla vuosien takaisen ystäväni kanssa. Onnea ovat ihmiset, joiden kanssa pysyy ystävänä, vaikka vuodet kuluvat ja kilometrit välissä lisääntyvät. Sellaiset, joiden kanssa on kokenut paljon hauskoja hetkiä, mutta jotka eivät hylkää sillä kaikista pahimmallakaan hetkellä. Juuri sellaiset, kuin tämä ystäväni. Jos me emme olisi koskaan tutustuneet, en olisi ikinä tavannut N:ää, sillä tämän ystävän kanssa olimme risteilyllä, kun tapasin N:n ensimmäisen kerran. Siinä mielessä siis poikkeuksellisen merkittävä ystävyys.\nEn malta odottaa sitä hetkeä, kun saan muutettua ja saan kaikki tavarani vihdoin saman katon alle. Kun ihan oikeasti minulla on oma koti. Odotan sitä hetkeä, kun kaikki tavarat on purettu, ja pääsee miettimään pieniä yksityiskohtia asunnossa. Haluaisin sängyn yläpuolelle jonkinlaisen kollaasin valokuvia. Ajattelin teettää läjän mustavalkoisia kuvia elämäni ihanimmista hetkistä ja ihmisistä, ja laittaa ne sänkyni yläpuolelle, jotten ole koskaan yksin. Sitten haluaisin ostaa jotkut hienot kehykset ja laittaa N:n valokuvan niihin tv-tasolle. Ehkäpä kynttilöitä viereen. Haluan, että N on läsnä minun kanssani. Ja ystävät. Jos eivät fyysisesti, niin ainakin valokuvien muodossa. Haluan ensimmäisenä herätessäni nähdä ystävieni ja N:n hymyt. Ja viimeisenä ennen nukkumaanmenoa muistella vuosia ja hetkiä, joita olen heidän kanssaan kokenut. Silloin nukahdan jokaikinen ilta onnellisena.\nLähettänyt Neiti S klo 22.04\nDaniela 30. elokuuta 2016 klo 22.32\nMä tuun sulle sitten tiskaamaan korvaukseksi kun en muutossa pääse auttamaan töiden takia ;) ihanaa saada sut tänne takaisin! <3\nNeiti S 30. elokuuta 2016 klo 22.41\nHaha! Sä et saa sitten karata sieltä muualle nyt kun muutan sinne! <3\nKaasu pohjassa, mutta kukaan ei ohjaa\n20 000 kävijää


3x3-koriksen SM-titteleistä pelataan ensi kertaa – SM-kiertue käyntiin 3.6.\n22.5.2018 12:10 Näyttävää, nopeaa ja viihdyttävää! Uuden olympialajin, 3x3-koriksen Suomen mestaruuksista pelataan ensimmäistä kertaa tänä kesänä. SM-kiertue huipentuu kaksipäiväiseen finaaliturnaukseen Espoossa elokuun lopussa.\n3x3 on kansainvälisen koripalloliitto FIBA:n muokkaama versio katukoripallosta. Nopeaa, näyttävää ja viihdyttävää peliä voi pelata kuka tahansa, ja parhaille on väylä auki aina maailmankiertueelle asti. Laji nähdään olympialaisissa ensimmäistä kertaa Tokiossa 2020.\nLajia on pelattu aiemmin Suomessa muun muassa HNMKY:n Yökoriksen sekä Tapiolan Hongan järjestämissä turnauksissa. Nyt 3x3-korista nähdään ympäri Suomen, kun perinteiset katukoris-tapahtumat isännöivät muiden sarjojen ohella SM-kiertueeseen kuuluvia sarjoja.\nKiertuetta pelataan seitsemällä paikkakunnalla ja jokaisen turnauksen voittaja lunastaa paikkansa SM-lopputurnaukseen. Suomen mestaruuksista mitellään kaksipäiväisessä tapahtumassa Espoon Metro Areenan parkkipaikalla 24.-25.8.2018, samanaikaisesti, kun lähialueen halleilla ja kouluilla järjestetään kansainvälinen junioriturnaus Tallink Tournament.\nSM-lopputurnauksessa pelataan Open- ja U17 -kategorioissa, miesten ja naisten sarjoissa. Kaikki voittajajoukkueet palkitaan matkalla kovatasoiseen 3x3-turnaukseen ulkomaille. Miesten sarjan voittajat pääsevät mittaamaan tasoaan Berliinin Challenger-turnaukseen, jossa palkintorahaa on jaossa 20 000 dollarin (USD) edestä. Challenger-turnauksen finalistijoukkueet saavat paikan World Tour -osakilpailuun, mikä on tasoltaan korkein kiertue.\nJoukkueena pelattava yksilölaji\n3x3-koriksen ja perinteisen katukoriksen suurimmat erot löytyvät pelinopeudesta sekä tuomareista. Hyökkäysaika on 12 sekuntia, minkä lisäksi nopeutta lisää se, että korin jälkeen ei tule check-ballia tai taukoa. Peli jatkuu korin tai pallonhallinnan vaihtumisen jälkeen heti ja hyökkäävä joukkue voi heittää heti, kun pallo on käynyt kolmen pisteen viivan takana. Ottelua tuomitsee 1-2 tuomaria ja pöytäkirjaa pidetään tavallisen 5vs5-koripallon tapaan.\n3x3-korikselle olennaista on myös se, että laji on yksilölaji, jota pelataan joukkueena. Joukkueet pelaavat kiertueilla paikasta finaalivaiheeseen, mutta samanaikaisesti pelaajat keräävät henkilökohtaisia ranking-pisteitä itselleen virallisista FIBA:n 3x3-turnauksista. Pelaajien ranking julkaistaan FIBA:n 3x3-sivuilla, ja listauksien avulla pelaajat voivat seurata omaa kehittymistään maakohtaisesti sekä kansainvälisesti.\nKoripalloliiton uudet 3x3-verkkosivut >>\nKansainvälisen koripalloliiton (FIBA) 3x3-nettisivut >>\n24.4.2019 11:13 3x3\nTaistelu 3x3-koriksen Suomen mestaruudesta käynnistyy jälleen\nTokion kesäolympialaisissa maailmalle näyttäytyvän 3x3-koriksen Suomen mestaruudesta pelataan nyt toista kertaa. SM-kiertue huipentuu elokuussa Susijengin juhlamaaotteluiden yhteydessä pidettävään lopputurnaukseen.\n3.9.2018 17:44 3x3\nYhdysvaltalaisjoukkue Princeton Berliinin 3x3 Challenger-turnauksen voittoon\nSuomen mestarijoukkue Helsingin tie nousi pystyyn karsintavaiheen otteluissa espanjalaisjoukkueita vastaan.\n31.8.2018 13:31 3x3\n3x3 Suomen mestarit Berliin Challenge-turnauksessa – seuraa suorana\nViime viikonloppuna Espoossa 3x3-koriksen Suomen mestaruutta juhlinut TAT Ballzy Finland pelaa perjantaista alkaen Berliinin Challenger-turnauksessa. Otteluita voi seurata FIBA:n YouTube-kanavalla suorana.\n25.8.2018 19:45 3x3\nToPo Rookies ja TAT Ballzy Finland ensimmäiset 3x3 Suomen mestarit\nHistorian ensimmäiset 3x3-koriksen Suomen mestaruudet ratkottiin lauantaina Espoossa. Naisten sarjan mestareiksi kruunattiin ToPo Rookies, ja miesten sarjan vei nimiinsä TAT Ballzy Finland.\n24.8.2018 18:26 3x3\nHistorian ensimmäinen 3x3 SM-lopputurnaus käynnistyi Espoossa\nKesän aikana pelattu 3x3-koriksen SM-kiertue huipentuu viikonvaihteessa Espoossa. Metro Areenan yhteydessä pelattava SM-lopputurnaus käynnistyi perjantaina miesten alkulohkojen otteluilla ja lauantaina vuorossa on pudotuspelit sekä naisten sarjan ottelut.\n23.8.2018 10:49 3x3\n3x3 SM-lopputurnaus pelataan Tallink-turnauksen yhteydessä\n3x3-koriksen ensimmäiset Suomen mestaruudet ratkaistaan 24.-25.8. Espoossa, Metro Areenan parkkipaikalla katetun teltan alla. Tervetuloa seuraamaan otteluita ja osallistumaan hauskoihin kisoihin! Tapahtumaan on vapaa pääsy.\n22.8.2018 15:58 3x3\n3x3 SM-lopputurnauksen otteluohjelmat on julkaistu\n3x3-koriksen ensimmäiset Suomen mestaruudet ratkaistaan 24.-25.8. Espoossa. Metro Areenan parkkipaikalle pystytetään katettu teltta, jonka alla SM-titteleistä pelataan sekä naisten että miesten sarjoissa.\n20.8.2018 16:14 3x3\n3x3 SM-kiertueen viimeinen osakilpailu pelattiin Helsingissä Eezy Basketissa\n3x3 SM-kiertueen kesän viimeinen osakilpailu pelattiin viikonloppuna Helsingissä Eezy Basket -turnauksen yhteydessä. Turnauksessa ratkottiin paikkoja ensi viikonlopun SM-lopputurnaukseen sekä naisten että miesten sarjoissa.\n9.8.2018 09:43 3x3\n3x3 SM-kiertueen viimeinen osakilpailu käydään Eezy Basket -turnauksessa 18.-19.8. Helsingissä\nEezy Basket toimii tänä kesänä näyttämönä myös 3x3-koriksen SM-kiertueen viimeiselle osakilpailulle. SM-kiertueen lisäksi turnauksesta löytyy sopivat sarjat kaikille harrastajille. Tapahtumapaikka sijaitsee Mäntymäen kentällä Helsingissä, Kisahallin kupeessa.\n4.7.2018 10:54 3x3\nLievästi Notkeet vei voiton 3x3 SM-kiertueen Tampereen turnauksessa\nPassion Streetbasket -turnauksessa nautittiin auringonpaisteesta ja viihdyttävistä peleistä. 3x3 SM-lopputurnauspaikka irtosi Lievästi Notkeille 16–9-voitolla Helasta.\n11.6.2018 15:47 3x3\n3x3 SM-kiertue jatkui viikonloppuna Salossa ja Lappeenrannassa\n3x3 SM-kiertueen turnaukset järjestettiin lauantaina Salossa ja sunnuntaina Lappeenrannassa. Molemmissa turnauksissa päästiin nauttimaan upeasta säästä ja vauhdikkaista 3x3-otteluista.\n4.6.2018 14:47 3x3\n3x3 SM-kiertue käynnistyi Helsingin Narinkkatorilta\n3x3-koriksen Suomen mestaruuksista pelataan ensimmäistä kertaa kesän 2018 aikana. SM-kiertue käynnistyi sunnuntaina 3.6. Helsingistä, jossa pelattiin sekä naisten että miesten SM-sarjojen ensimmäiset turnaukset.\nSatelliittitasoinen 3x3-turnaus Helsingissä 2.–3.3.\nGoExpo-messujen yhteydessä 2.–3.3. Helsingin Messukeskuksessa järjestetään satelliittitasoinen 3x3 -kutsuturnaus. Lisäksi sunnuntaina 4.3. pelataan amatöörisarjan turnaus, johon ilmoittautuminen on auki 2.3. asti.\n17.5.2019 21:07 Korisliiga\nKarhu Basket piti kotiedustaan kiinni kynsin hampain – Finaalit jatkuvat maanantaina Kouvolassa\nKouvot osoitti olevansa valmis haastamaan hallitseva Suomen mestarin, joka on voittanut kotiparketillaan jo 18 kertaa putkeen. Greg Mangano takoi Karhu Basketille 30 pistettä.\n17.5.2019 14:14 Pirkka Street Basket\nAurinko hemmotteli Pirkka Street Basketissa Kotkassa\nPirkka Street Basket 2019 on osa Suomen Koripalloliiton ja K-ryhmän päivittäistavaratoimialan Pikkusudet-yhteistyötä, jonka tavoitteena on edistää lasten liikunnallisuutta. Kevään 2019 kiertueella järjestetään 19 katukoristapahtumaa yhdessä paikallisten seurojen ja K-kauppiaiden kanssa.\n16.5.2019 13:45 Korisliiga\nKorisliiga-finaalien ennakko: Onnistuuko Kouvot haastamaan pudotuspeleissä vielä tappiotonta hallitsevaa mestaria?\nKarhu Basket on voittanut kotiparketillaan peräti 17 ottelua peräkkäin. Kansanedustaja Ville Kauniston ura koripalloammattilaisena päättyy finaaleihin.\n16.5.2019 13:44 Pirkka Street Basket\nAurinkoinen Pirkka Street Basket Lappeenrannassa


July 11, 2015\t0\tBy 007 Travelers\n“31 vuotta nuori Bombay Brasserie näyttää löytäneen ikuisen nuoruuden salaisuuden (onko syynä kurkuma curryssä?). Ja viimevuotisten syntymäpäiväjuhlallisuuksiensa jälkeen kokonaan uusi sukupolvi on löytänyt BB:n, jossa Sean Connerylla oli tapana käydä syömässä chicken masalaa ja josta Tom Cruise hakee yhä noutoruokia, viimeksi silloin kun hän oli filmaamassa elokuvaa “All You Need is Kill“.” (Tatler Restaurant Guide 2013).\nHUOM: “All You Need Is Kill” nimi muutettiin ennen julkaisua ja julkaistiin sitten nimellä “Edge of Tomorrow” (2014)\nTämä on kuvauspaikka elokuvassa “007 ja kultainen silmä” (1995), kun Natalia Simonova (Izabella Scorupco) menee tapaamaan Boris Grishenkoa (Alan Cumming). Elokuvassa kirkon nimi on Our Lady of Smolensk ja se sijaitsee Pietarissa, Venäjällä.\nMutta todellisuudessa kirkko on Lontoossa, ulkokuvaukset suoritettiin Bromptonin hautausmaalla…\n…mutta heti kun Natalia menee kirkkoon sisään, kuvauspaikka muuttuu ja sisäkuvaukset on tehty St. Sophian katedraalissa, joka sijaitsee myöskin Lontoossa: Moscow Roadilla, Bayswaterilla. Siellä vierailimme eräällä aiemmalla Lontoon matkallamme. Katso kuvia katedraalista täältä.\n“Rakastan teatterissa käyntiä Royal Courtilla, vierailua Saatchi Galleryssa, alueella on lukemattomia tyylikkäitä ravintoloita ja upeita ostospaikkoja King’s Roadilla ja Sloane Streetillä.” (Pierce Brosnan, Hackett Q&A, RTÉ Fashion)\nJames Bond on myös vieraillut samalla alueella Bond – kirjassa:\n“Hän ei hämmästynyt enää mistään ajaessaan King’s Roadia Sloane Squarelle, ja hän keskittyi puolittain liikenteeseen ja puolittain miettimään edessä olevaa iltaa.”\nBond hymyili itsekseen ja meni takaisin autoonsa jatkaen matkaansa. Hän oli ensin nähnyt vain sanat: Hell is here. (Helvetti on täällä.)”\nIan Fleming: “Kuuraketti” (1955)\nGary Giblin kirjoittaa erinomaisessa kuvauspaikkakirjassaan “James Bond’s London“:\n“Valitettavasti kirjailija ei täsmennä tarkkaa paikkaa mainokselle. Oletettavasti, se olisi ollut kiinnitettynä yhteen takana olleeseen taloon ja siitä syystä ollut osittain silloin juuri uudelleenrakennetun Royal Court -teatterin ja/tai metroaseman takana.”\nPian tämän jälkeen löysimmekin James Bondin kodin! John Pearsonin kirjassa “James Bond, superagentin hurja elämä” (1973), kirjailija mainitsee 007:n kodin täsmällisen osoitteen: Wellington Square 30, ja tässä se on! Onko jopa niin, että itse James on kotona juuri nyt…? Emme viitsineet kuitenkaan käydä soittamassa ovikelloa 🙂\n“Oli kulunut jo joitakin vuosia siitä kun hän oli asunut Flemingin hänelle löytämässä huoneistossa Lincoln Streetin varrella, mutta hän tunsi Lontoossa olevansa kotonaan eikä olisi voinut ajatellakaan asettumista johonkin kaupungin muuhun osaan. Asunnon osoite oli Wellington Square 30. Siinä oli kaksi kerrosta, ja hänen ensimmäinen ajatuksensa oli, että se oli hänelle liian suuri.”\nSeuraavana päivänä ohjelmistossamme on mm. upea Bond in Motion – näyttely…Lue päivä kaksi täältä\nTags007 ja kultainen silmä Alan Cumming Brompton cemetery Englanti Izabella Scorupco James Bond superagentin hurja elämä John Pearson Lontoo Pierce Brosnan Roger Moore Royal Garden Hotel Sean Connery\nSolomon Taiwo Justified in “SPECTRE”


Vertailussa Chevrolet Epica, Hyundai Sonata ja Kia Magentis | Tuulilasi\nVertailussa Chevrolet Epica, Hyundai Sonata ja Kia Magentis\nAUTON OSTAMINEN | 23.9.2007 TL-verkkotoimitus Tweet\nLuksusauto kaksilitraisen Mondeon hinnalla. Voiko sellainen olla täyttä tavaraa vai pitääkö jostain tinkiä?\n1. Sisätilat2. Tavaratila3. Ajettavuus...4. ...Ajettavuus5. Käyttöominaisuudet6. Mukavuus7. Turvallisuus8. Kustannukset9. Loppuarvostelu10. Loppupisteet Vertailussa:\nChevrolet Epica Star 2.5 LT A Hyundai Sonata 2.4 GLS A Kia Magentis 2.7 V6 EX A\nAutonostajia hemmotellaan nykyään melkoisella valikoimalla. Hyvänä esimerkkinä on ylempi keskiluokka: perinteisten valtamerkkien rinnalle on tullut kilpailijoita, jotka tarjoavat samankokoisen auton selvästi edullisempaan hintaan.\nPäätimme selvittää, millaisia nämä ”köyhän miehen limusiinit” oikein ovat. Emme tyytyneet aivan perusmoottoreihin ja -varustetasoihin, vaan panimme viivalle hieman suuremmilla koneilla ja automaattivaihteistoilla varustetut versiot. Niiden hinnat ovat 33–34 000 euron tasolla.\nTarkoituksena oli ottaa mukaan myös Chrysler Sebring, mutta maahantuoja ei kyennyt toimittamaan meillä haluamaamme versiota. Niinpä vertailusta tuli kolmen korealaisen kamppailu.\nRunsas vuosi sitten esitelty Chevrolet Epica on Evandan seuraaja. Poikittain keulalle sijoitettujen suorien kuutosmoottoreiden tilavuudet ovat 2,0 ja 2,5 litraa. Nelisylinterinen turbodiesel antaa voimansa kahdesta litrasta. Varustetasot ovat LS ja LT.\nHyundai Sonata sai nykyiset muotonsa syksyllä 2004. Nelisylinteristen bensiinimoottoreiden tilavuudeksi merkitään 2,0 ja 2,4 litraa. V6 on peräti 3,3-litrainen. Nelisylinterinen turbodiesel on samankokoinen kuin pienin bensaa polttava. Varustetasoja kuvataan kirjaimin GL ja GLS.\nToisen polven Kia Magentis näki päivänvalon syksyllä 2005. Bensiinimoottoriksi voi valita kaksilitraisen nelosen tai seitsemän desiä kookkaamman V6:n. Turbodiesel on kaksilitrainen. Varustevaihtoehtoja on edellisten tapaan kaksi: LX ja EX.\nVaikka Sonata ja Magentis ovat saman konsernin sisarmalleja, hämmästyttävän monet komponentit eroavat toisistaan. Esimerkiksi alustarakenteet ovat tyystin erilaiset.\nKaikkien ohjauspyörä säätyy sekä korkeus- että etäisyyssuunnassa. Kauneusvirheenä voi tosin pitää sitä, että Chevroletin ja Hyundain ratin korkeussäätö on portaallinen, aivan kuin vanhoissa jenkkiautoissa. Chevyn suuri ruori on kuin tuulahdus menneiltä vuosikymmeniltä.\nChevroletin ja Kian kuskia hemmotellaan istuimen sähkösäädöillä. Kaikkea ei sentään ole sähköistetty, sillä ensin mainitun ristiseläntuen säätö hoidetaan käsin, kun taas jälkimmäisessä ristiseläntukea ei voi säätää lainkaan. Kaikissa on mainio vasemman jalan tuki. Erimittaiset ajajat löytävät melko helposti asiallisen asennon.\nHyundaissa pitkä ihminen kaipaa reilumpaa reisitukea. Muutaman sentin korotus istuintyynyn etureunaan auttaisi. Selkänojan kaltevuussäätö on portaallinen.\nKaikkien hallintalaitteet toimivat kevyesti. Kaistaa vaihdettaessa vilkkuvivusta on pidettävä kiinni koko ajan, sillä jatkuvasti yleistyvä kolmen vilkutuksen automatiikka puuttuu jokaisesta.\nEpican istuinlämmittimien kytkimiä hakee hetken ennen kuin oivaltaa, että ne on sijoitettu oviverhoilun yläosaan. Epican ja Sonatan radioita voi säädellä itse laitteen ohella myös ratin napeista. Myös vakionopeudensäätimen kytkimet löytyvät jokaisen ohjauspyörästä.\nTakatilat testattiin kahden ja kolmen hengen voimin. Jokaisen auton kuskin istuin säädettiin saman henkilön mittojen mukaan, jonka jälkeen toinen etuistuin asetettiin samaan asentoon. Kaikki todettiin mainioiksi kahdelle takana olijalle – varsinkin kun keskikyynärnoja lasketaan alas. Kolmas ei viihdy pitkää matkaa yhdenkään kyydissä.\nSonata tarjoaa runsaimmat oltavat. Polvitilaa on hurjasti, ellei edessä istu aivan koripalloilijan mittaisia. Myös varvastila riittää. Kutrit osuvat kattoverhoiluun ryhdikkäästi istuttaessa. Kolmen körilään hartiat ovat tukevasti toisissaan kiinni. Keskinoja ei paina kolmannen matkustajan selkää. Sekä sisään meno että ulostulo sujuvat pahemmin voimistelematta.\nMagentiksen varvas- ja polvitiloihin pätee sama lausunto kuin Sonataan. Pääntilaa on kuitenkin vähemmän. Keskipaikalle joutuva ei viihdy yhtä hyvin kuin sisarmallissa, sillä kyynärnoja painaa selkää. Sisään ja ulos pääsee helposti.\nEpican kyytiin tullessa joutuu kumartumaan matalan oviaukon takia. Polvitilaa on aavistuksen heikommin kuin kilpailijoissa. Jalkateriä voi heilutella yhtä vapautuneesti kuin kahdessa muussakin. Keskimatkustajan selän alla tuntuu pullistuma. Reisituki jää porukan niukimmaksi. Ulos mennessä joutuu varomaan päätään, lisäksi jalkaa pitää taivutella oviaukon etureunan ja istuimen välistä.\nTavaratilat mittasimme Tuulilasin perinteisillä mittayksiköillä eli juomakoreilla. Kaikissa on siististi verhoiltu, valaistu ruuma ja takaluukun sisäkahva. Kolmikon luukkuja kannattelevat nivelsaranat ja kaasupumput, jolloin mikään osa ei pääse ruhjomaan tavaroita.\nJokaisen takaistuintyyny on kiinteä, jolloin nojanpuolikkaat jäävät kaadettaessa kallelleen. Yhdessäkään ei ole suksiluukkua. Monien nykyisten porrasperien tavaratilat ovat sinänsä laajoja, mutta pieni kuormausaukko estää kookkaiden laatikoiden kuljettamisen. Joissakin tilanteissa se on hyvinkin turhauttavaa.\nSonatan ruumaan saimme sopimaan 13 koria. Tila laajennetaan kääntämällä selkänoja alas kahdessa erilevyisessä osassa. Matkustamon ja tavaratilan välinen yhdysaukko saisi olla isompi. Tilan pohjassa ei ole minkäänlaisia kiinnityssilmukoita.\nEpica ja Magentis ovat kahdentoista korin autoja. Ensin mainitun yhdysaukko matkustamoon on säälittävän pieni. Myös sidontalenkit puuttuvat. Magentiksen yhdysaukko on jokseenkin samankokoinen kuin Sonatassa. Porukan ainoana Magentis tarjoaa neljä kiinnityslenkkiä sekä verkon kevyiden tavaroiden paikallaan pitämiseksi.\nEmmaljunga Crossway -lastenrattaamme mahtuvat pyörineen päivineen kaikkien kyytiin, tosin vain huolellisesti sovittamalla. Helpommalla pääsee irrottamalla kaksi pyörää.\nGraco Cosmic XTP -turvaistuin sopii kaikkien takaistuimelle siten, että aikuinen ihminen mahtuu istumaan edessä. Epican etupenkille ei voi kiinnittää lastenistuinta, sillä turvatyynyn poiskytkentämahdollisuutta ei ole.\nPikkutavaratilaa on kaikissa riittävästi. Jokaisen varusteluun kuuluu kaksi lehtitaskua ja runsaasti erilaisia pieniä tavaralaareja siellä täällä.\nNäiden korealaisten materiaalit näyttävät ja tuntuvat pääsääntöisesti hyviltä. Huonoilla teillä kaikista kuului pientä sirinää.\nKolmikon ajettavuutta voi kuvailla useimmissa tilanteissa leppoisaksi. Kaikissa on perinteinen hydraulinen ohjaustehostin.\nChevroletin ohjaus tuntuu keskialueella huteralta. Auto ei jää itsekseen kaartamaan pienen ohjausliikkeen jälkeen. Epica tuntee selkeimmin navakan sivutuulen. Mutkissa olevat kuopat hytkäyttävät ohjausta. Se ei vaikuta hallittavuuteen mutta aiheuttaa epävarman olon. Käytös on reippaan aliohjaavaa.\nSoratiellä pitkä akseliväli rauhoittaa, mutta ajonvakautusjärjestelmän puuttuminen tämän luokan autosta tuntuu todella oudolta. Onneksi epäkohta korjaantuu ensi vuoden malleissa.\nHyundain ohjauksen keskialueella on lievää tahmeutta. Auto jää hieman itsekseen kaartamaan. Muuten ajo maistuu. Pehmeän jousituksen vuoksi reipas ajo mutkateillä saa auton huojumaan. Hallittavuus säilyy kuitenkin hyvänä ainakin järjellisillä nopeuksilla.\nSoralla Sonata menee rauhallisesti. Ajonvakautus sallii selkeän luisun ennen puuttumistaan peliin.\nKian ohjauksessa on samanlaista tahmeutta kuin Hyundaissa. Sonataa jäykempi jousitus ja erilainen rengasprofiili suovat napakamman käytöksen mutkateillä. Auto kääntyy kahta kilpailijaansa hanakammin kurveihin. Ajolenkillä kirposi muutama kommentti liiankin innokkaasta kääntymisestä.\nSorapinnalla Magentis menee rauhallisesti tiettyyn rajaan saakka. Ajonvakautus aktivoituu perän ollessa jo melko laajassa sladissa. Käytös on kulmikkaampaa kuin Sonatalla.\nAutomaattivaihteisto on Sonatassa vanhanaikaisesti neliportainen, muissa eteenpäin vieviä vaihteita on viisi. Kaikkien vaihteistoa voi halutessaan käytellä myös käsin. Epicassa on lisäksi erillinen talviasento. Sonatan ja Magentiksen laatikot toimivat ilman nykäyksiä, mutta Epica nykäisi ohitustilanteissa automaatin hakiessa pienempää.\nKäsiasennossakin Hyundai ja Kia vaihtavat isommalle kierrosten noustessa käyntinopeusmittarin punaiselle alueelle. Chevroletin kone jää samassa tilanteessa hakkaamaan kierrosluvun rajoitinta vasten. Kaikki osaavat vaihtaa manuaaliohjelmalla pienemmälle, kun kone ei enää jaksa vetää.\nJostain syystä Epica tuntuu kuskin paikalta kahta muuta kookkaammalta. Siksi ahtaissa paikoissa liikkuu vaistomaisesti kieli keskellä suuta. Epica myös kääntyy kankeimmin.\nKaikkien taustapeilien koko riittää. Kookkaan kuskin mielestä Epican sisäpeili on niin alhaalla, että se rajoittaa näkyvyyttä. Jokaisen takapääntuet on järkevää pitää alhaalla silloin, kun takana ei ole matkustajia. Vastavaloon ajettaessa kaikkien huurteenpoistoritilät heijastuvat tuulilasiin mustasta kojelaudasta huolimatta.\nPuskureiden ja kylkien törmäyslistoissa on tingitty: Sonatassa ja Magentiksessa on ainoastaan kylkilistat, Epicassa ei niitäkään.\nMagentis kiihtyi parhaiten, mikä oli ennakoitavissa jo teholukemia tutkittaessa. Auto kykeni lähes tehtaan ilmoittamiin arvoihin. Sonata jäi ”virallisesta” satasen lukemasta 0,7 sekuntia. Se on vielä hyväksyttävä ero. Sen sijaan Epica tuntui yllättävän vaisulta, minkä myös mittalaite todisti. Jäimme lupauksista lähes kaksi sekuntia. Sitkeyksiä emme mitanneet automaattivaihteistojen vuoksi.\nKuutosten käynti on kaunista ja värinätöntä. Hyundain neloskone ei häpeä tässä seurassa lainkaan, sillä kahden tasapainotusakselin ansiosta senkin käynti on hienostunutta, vaikka kuutosen soundit puuttuvatkin.\nHyundain jousitus on joukon pehmein. Sitä ei kuitenkaan voi moittia liian löysäksi. Kia on selvästi jämäkämpi, vaikka vielä ei voida puhua liiallisesta kovuudesta. Kauneusvirheenä voisi mainita ajoittaisen lievän nypytyksen. Chevroletin jousitus on porukan napakin, ja usein siinä voi aistia selvää pintakovuutta.\nHyundain kuskinistuimen etureuna saisi olla korkeammalla, kuten jo aiemmin todettiin. Chevroletin ja Kian istuimet ovat sinänsä mukavat, mutta vakiona olevan nahkaverhoilun liukkaus ei ilahduta mutkateillä.\nMelun arvostelemme desibelimittarin lisäksi kuuntelemalla. Mittari kertoo vain melutason, mutta melun sävyn mahdolliseen ärsyttävyyteen se ei kykene.\nSonata loistaa tässä lajissa. Maltillinen rengasprofiili on varmasti osasyynä auton hiljaisuuteen. Rengasäänet samoin kuin tuulensuhinat alkavat kahdeksassakympissä. Missään vaiheessa ei voi havaita ärsyttäviä piirteitä.\nEpica on selkeästi meluisampi. Renkaiden jurina alkaa jo taajamanopeuksissa. Tuuli yhtyy konserttiin satasen vauhdissa.\nMagentis on sekä mittarin että korvan mukaan äänekkäin. Pääasiallisena melunlähteenä ovat renkaat. Tuuli alkaa kuulua kahdeksassakympissä.\nVarustelussa erot ovat hyvin pienet. Ajovalonpesimet sisältyvät vain Sonatan hintaan. Lisäplussan auto saa siitä, että huuhtelulle on oma nappinsa. Kahteen muuhun pesimiä ei saa edes lisävarusteena.\nJostain syystä radio/cd-soitin puuttuu Magentiksesta. Asiaa voi tietysti puolustella sillä, että nyt jokainen asiakas voi hankkia juuri haluamansa tasoisen laitteen. Sähköisten ikkunannostimien kytkimet on kaikissa sijoitettu luontevaan paikkaan kuskin oveen.\nAutomaattinen ilmastointi on itsestäänselvyys tässä luokassa samoin kuin lämpökanavat takajalkatilaan. Sen sijaan isommissa autoissa nykyisin aika yleiset keskikonsolin takapään suuttimet puuttuvat kolmikosta. Korealaiset ovat mieltyneet kytkentään, joka käynnistää ilmastoinnin aina, kun ilmavirtaus suunnataan tuulilasille tai tuulilasille ja jalkatilaan. Napista painamalla viilentimen saa toki pois päältä.\nEpican ja Sonatan ulkolämpömittarit ovat aina näkyvillä, niin kuin pitääkin. Sen sijaan Magentiksen ulkolämpötilan näyttö on ajotietokoneen yhteydessä, jolloin se jää piiloon, mikäli esimerkiksi trippimittari tai keskikulutus on kutsuttu esiin.\nVakionopeudensäädin helpottaa matka-ajoa ja saattaa säästää turhilta ylinopeussakoilta. Sekin koristaa jokaisen varustelistaa. Sonataa lukuun ottamatta lasinpyyhkimiä ohjaa sadetunnistin, jonka herkkyyttä voidaan säätää. Magentiksen ja Sonatan tuulilasin alareunassa on sähkövastukset, joilla vältetään pyyhkimien jäätyminen kiinni.\nSähkösäätöiset ja -lämmitteiset taustapeilit, valokytkimet joka ovessa, sisävalon viiveautomatiikka ja lukuvalot ovat jokaisessa vakiona. Epican ja Magentiksen nahkaverhoilu luo ylellisyyden tuntua.\nVäistökokeet teemme aina suljetulla alueella sekä täydellä että kahden hengen kuormalla. Käytämme valmistajan suosittelemia rengaspaineita. Epicassa käytetään samoja paineita kuormituksesta riippumatta.\nMagentis selvittää keilakujan tyylikkäimmin, vaikka kuormattuna ohjaus tuntuu aluksi ylikevyeltä. Ensin auto kääntyy varsin neutraalisti, ja vauhdin kasvaessa keula alkaa puskea. Nopeissa tempaisuissa ohjaus kipsaa melkoisesti. Ilman ajonvakautusta hallinta säilyy edelleen helppona, joskin tiettyä kulmikkuutta voi havaita. Kuormaamattomana käytös paranee, kun puskeminen vähenee.\nSonatan perä muljahtelee kuormattuna. Ajonvakautus sallii melkoisen luisun ennen kuin ottaa tilanteen hallintaansa. Menossa on hehtaaripyssyn elkeitä. Ilman ajonvakautusta perän liikkeet laajenevat mutta hallittavuus säilyy. Ohjaus kipsaa samalla tavalla kuin Magentiksessa. Ilman kuormaa ongelmia ei ole edes ajonvakautus poiskytkettynä. Vauhdin myötä liikkeet vain laajenevat.\nEpica tuntuu kuormattuna huomattavan huteralta. Ensin se puskee, jonka jälkeen perä irtoaa laajaan luistoon. Ohjaamo on käsiä täynnä, ja silti auto voi livetä omille teilleen. Ilman kuormaa käytös paranee, joskin sama kaksijakoisuus on edelleen havaittavissa: puskua seuraa holtiton sladi. Ainoa hyvä puoli on, että ohjaus ei kipsaa yhtä paljon kuin kahdessa kilpailijassa.\nKaikissa on lukkiutumattomat jarrut, mutta hätäjarrutustehostus puuttuu Sonatasta. Mittaustemme mukaan Epica vaatii pisimmän pysähtymismatkan ja Sonata lyhimmän. Autojen eroksi tuli runsaat kaksi metriä. Magentiksen jarrutusmatka oli lähempänä Sonataa kuin Epicaa. Emme havainneet minkäänlaisia häipymisiä toistuvissa jarrutuksissa. Teimme lisäksi kokeita sorapinnalla: Magentis pyrki hieman kampeamaan mutkissa. Mitään dramaattista ei kuitenkaan sattunut.\nAjoimme kolmikolla runsaan tuhannen kilometrin kulutuslenkin kaikentyyppisillä suomalaisteillä. Epica ja Sonata selvittivät lenkin 8,1 litralla sataa kilometriä kohden. Magentis halusi pari desiä enemmän. Jokaisen ruokahalu jäi pienemmäksi kuin virallinen yhdistetty kulutus.\nEpican pakollinen liikennevakuutus maksaa vähiten ja Magentiksen eniten. Myös vapaaehtoinen autovakuutus tulee Magentiksen käyttäjälle kalleimmaksi.\nHuoltohinnat on kysytty maahantuojilta olettaen, että autoilla ajetaan kolmessa vuodessa 60 000 km. Kian huollot maksavat selvästi eniten ja Hyundain vähiten. Kaikki huolletaan kerran vuodessa tai 15 000 kilometrin välein. Yhdessäkään ei ole huoltovälinäyttöä. Hyundaihin voidaan teettää vapaaehtoinen ensihuolto matkamittarin näyttäessä 1 000–2 000 km.\nKian moottorin nokka-akseleita käytetään hammashihnalla, kahdessa muussa on huoleton ketju. Hihnan vaihtoväli on kuusi vuotta tai 90 000 km. Epican varaosapaketti on joukon edullisin ja Magentiksen vastaavasti arvokkain.\nTakuuaikojen pituuksissa on melkoiset erot. Chevroletin takuu kattaa kolme vuotta tai 100 000 km. Kian takuu on viiden vuoden tai 150 000 km:n mittainen, ja Hyundai lupaa viisi vuotta ilman kilometrirajoitusta, tosin vain yksityiskäytössä. Jokainen lupaa vanhanaikaisesti vain kuuden vuoden takuun puhkiruostumista vastaan. Sekä Sonatan että Magentiksen pohjassa on massaus, mistä voi lausua kiitokset.\nVain Chevroletin käyttäjällä on matkaturvapalvelu, joka auttaa auton tehdessä tenän. Turva kattaa hinaus- ja majoituskulut, sijaisauton tai matkaliput määränpäähän. Palvelu on voimassa kolme vuotta.\nNo, osaako se korealainen tehdä hyvän auton? Vastaus on ehdottomasti kyllä. Pistelaskun tuloksena Hyundai nappasi voiton ennen toiseksi sijoittunutta Kiaa. Chevrolet jäi selkeästi kolmanneksi.\nSonata osoittautui hyvin positiiviseksi tuttavuudeksi. Ajettavuudessa on ison auton leppoisuutta. Urheilullisuutta arvostava osaa varmasti valita toisenlaisen ajokin. Tilaa on niin ihmisille kuin tavaroillekin, ja matkustusmukavuuden kruunaa alhainen melutaso. Kulutus asettui Chevyn kanssa tasalukemiin. Huollattaminen on joukon edullisinta ja vakuuttaminen toiseksi edullisinta. Myös varaosahinnat ovat toiseksi halvimmat.\nAuton vertailuhinta 33 250 e. Vertailuautossa lisävarusteena metalliväri 550 e, yhteensä 33 800 e.\nMagentiksen kuutoskoneen soundia on mukava kuunnella. Suorituskyky vastaa jokseenkin ison moottorin luomia odotuksia. Varustelukin on runsas. Väistökoe sujuu mallikkaimmin, vaikka nopeissa tempaisuissa ohjaustehostus ei ehdi mukaan. Jousitus ei ole aivan yhtä mukava kuin Sonatassa. Kulutus jää maltilliseksi moottorin kokoon nähden. Ylläpitokulut ovat joukon kovimmat, sillä niin vakuutukset, huollot kuin varaosatkin on hinnoiteltu reippaasti.\nAuton vertailuhinta 33 990 e. Vertailuautossa lisävarusteena metalliväri 590 e ja radio/cd-soitin 275,50 e, yhteensä 34 855,50 e.\nEpica on runsaasti varusteltu ja näyttävä laite, jonka suora kuutoskone käy ihailtavan tasaisesti. Kulutuskin pysyi kohtuullisena, mutta suorituskyky ei häikäise. Ajettavuudessa ja jousituksessa on vielä runsaasti hiomista. Toistaiseksi autossa on pelkkä sutimisenesto: ajonvakautus saadaan vasta ensi vuoden malleihin. Edessä isokin ihminen viihtyy, mutta takatilat rankattiin joukon niukimmiksi. Huoltokulut ovat toiseksi halvimmat ja vakuutusmaksut sekä varaosien hinnat edullisimmat.\nAuton vertailuhinta 32 990 e. Vertailuautossa lisävarusteena metalliväri 490 e, yhteensä 33 480 e.\nAjettavuus Suuntavakavuus (10)\nKäyttöominaisuudet Kiihtyvyys (20)\nVaihteiston toiminta (20)\nYhteensä (60) 45\nRoland WeckströmLehdessä 10/2007\nChevrolet Lisää aiheesta Tuulilasissa\nPvm. Aihe 14.6.2011 Vertailussa alemman keskiluokan tila-autot Vertailutesti 19.10.2010 Pikkuautot vertailutestissä Vertailutesti 11.4.2010 Testissä Chevrolet Cruze Testi 23.9.2007 Vertailussa Chevrolet Epica, Hyundai Sonata ja Kia Magentis Vertailutesti 19.10.2006 Parivertailu: Chevrolet Aveo vs. Hyundai Accent Vertailutesti 15.4.2006 Vertailussa pienet viisioviset Chevrolet Matiz, Fiat Panda ja Toyota Aygo Vertailutesti 19.2.2006 Chevrolet Matiz 0.8 Base Testi 5.9.2001 Chevrolet Alero 2.4 Testi Pvm. Aihe 29.8.2012 Amperan ja Voltin tuotanto pysäytetään 16.5.2012 Chevrolet esittele Pariisissa syksyllä Trax kaupunkimaasturin 5.3.2012 Vuoden Autolla menekkivaikeuksia 28.11.2011 Sähköautojen litiumakut vaarallisia? 14.11.2011 Chevrolet Volt paloi viikkoja törmäystestin jälkeen 17.2.2011 Chevrolet Orlando - uusi tulokas tila-autojen markkinoille 31.3.2009 GM:n ja Chryslerin autojen huolto ja takuuehdot valtion takaamiksi 31.3.2009 GM:n pääjohtajan lähtökuittaus 20 miljoonaa dollaria 14.1.2009 General Motors kehittää sähköautoinfraa 18.12.2008 Enteileekö Chevroletin kampanja hintamuutoksia? Kommentit4 kommenttia\nJoka toisella taksiautoilijalla on mersu. Joka kolmannella muulla autoilijalla toyota. Jaguar! Alfa Romeo! Ostakaa autoja, joilla on sielu! JotainErilaista\nJoka toisella taksiautoilijalla on mersu. Joka kolmannella muulla autoilijalla toyota. Jaguar! Alfa Romeo! Ostakaa autoja, joilla on sielu! Mattius R4\nAuton "sielu" on läppä, jomka jokainen kokee omansa kautta. Olen useimmiten kokenut sydämessäni iloa ajaessani Yhdysvaltalaista autoa, mutta iso Mercedes ja Audi (wanha 100 aut.) ovat päässeet mukaan kategoriin.Chevrolet on auto, vaikka se tehtäisiin Aasiassa, tosin alusta ja korin vaimennus ovat melko askeettista tasoa, ainakin halvemmissa ja taloudellisemmissa malleissa. Plussaa on se, että jokaisen Chevyn massasta puuttuvat "ylellisyyskilot" Aasian ja köyhempien autoilumaiden miljoonamassoissa ovat miljardiluokkaa säästöjä polttoaineen kulutuksessa ja materiaalien valmistukseen käytettävässä energiassa.Hyviä kilometrejä! Kommentti: *\nMikä on ensimmäinen sana seuraavassa jonossa "Dacia Jaguar Maserati MINI Peugeot Skoda"?: *


SUOMEN HOSTELLIJÄRJESTÖ JA JÄSENJÄRJESTÖT PDF\nDownload "SUOMEN HOSTELLIJÄRJESTÖ JA JÄSENJÄRJESTÖT 2014"\n1 SUOMEN HOSTELLIJÄRJESTÖ JA JÄSENJÄRJESTÖT 2014\n2 SUOMEN HOSTELLIJÄRJESTÖ - on vuonna 1935 perustettu valtakunnallinen hostellitoiminnan keskusjärjestö. - liittyi kansainväliseen hostelliliittoon, IYHF:ään, vuonna ohjaaja valvoo hostelliverkoston toimintaa Suomessa. - tiedottaa ja markkinoi hostellitoimintaa Suomessa ja ulkomailla. - toimii myös retkeilyharrastusta sekä matkailua edistävien valtakunnallisten järjestöjen (Hostellijärjestön jäsenjärjestöt) ja hostellitoimintaa harjoittavien oikeustoimikelpoisten yhteisöjen yhteistyöjärjestönä. - on yleishyödyllinen voittoa tavoittelematon kansalaisjärjestö. - ylläpitää Helsingissä Stadion Hostelia sekä omistaa Helsingissä Eurohostelin ja Lappeenrannassa Finnhostel Lappeenrannan. ORGANISAATIO Suomen Hostellijärjestön perusti joukko nuoriso-, liikunta- ja retkeilyjärjestöjä vuonna Tavoitteena oli kehittää keskieurooppalaisen mallin mukaan Suomeen jäsenistölle edullisia majoituspalveluja tarjoava verkko, joka kytkeytyisi kansainväliseen retkeilymajajärjestelmään. Järjestön jäseninä on 44 erilaista valtakunnallista nuoriso-, opiskelija-, liikunta-, eläkeläis- ja ammattisekä matkailujärjestöä. Ylintä päätäntävaltaa käyttää kaksi kertaa vuodessa (keväällä ja syksyllä) kokoontuva edustajisto, jossa jokaisella jäsenjärjestöllä on edustaja. Edustajiston valitsema hallitus (1+8 jäsentä) on käytännössä toimeenpaneva elin. Suomen Hostellijärjestön verkostoon kuuluu 45 suomalaista hostellia. Järjestö on tehnyt hostellien kanssa yhteistoimintasopimuksen, joka määrittää hostellien toimintaperiaatteet ja asettaa perusvaatimukset sekä toiminnalle että tiloille. 2\n3 LIITTYMINEN SUOMEN HOSTELLIJÄRJESTÖN JÄSENJÄRJESTÖKSI EDELLYTYKSET JÄRJESTÖLTÄ: TOIMENPITEET: HYVÄKSYMISEN JÄLKEEN: - hakijan oltava valtakunnallinen järjestö - toiminnan liityttävä jollain tavalla matkailuun - hakijan oltava valmis tiedottamaan jäseniään Suomen Hostellijärjestön toiminnasta - vapaamuotoinen hakemus, jossa kuvaus toiminnasta, jäsenmäärä ja järjestön säännöt - Hostellijärjestön hallitus käsittelee hakemuksen kokouksessaan - vuosittainen jäsenmaksu Hostellijärjestölle (ei erillistä liittymismaksua) - oikeus saada järjestön jäsenedut käyttöön - oikeus saada logo jäsenkorttiin - hakijan valittava kaksi edustajaa (varsinainen jäsen ja varajäsen) edustajistoon kahdeksi vuodeksi kerrallaan - jäseneduista ja hostelleista tiedottaminen jäsenille sovitulla tavalla JÄSENJÄRJESTÖJEN VUOSITTAINEN JÄSENMAKSU Henkilöjäsenten määrä Jäsenmaksu euroa\n4 SUOMEN HOSTELLIJÄRJESTÖN PALVELUT JÄSENJÄRJESTÖILLE JÄSENEDUT JÄSENJÄRJESTÖJEN JÄSENILLE: - 10 % alennus Suomen HI-hostelleissa majoituksesta (alennus henkilökohtainen). Vuoden 2014 alussa verkostoon kuuluu 45 hostellia eri puolilla Suomea. - 5 euron alennus kansainvälisestä hostellikortista Hostellikortti oikeuttaa jäsenhintaiseen yöpymiseen kaikissa Hostelling International (HI) hostelleissa ympäri maailman. Verkostossa on noin 3500 hostellia 90 eri maassa. Hostellikortilla saa myös erilaisia etuja ja alennuksia kotimaassa ja ulkomailla. - Jäsenedut saa todistamalla jäsenyytensä. Parhaiten jäsenyyden todistaminen käy voimassa olevalla jäsenjärjestön jäsenkortilla, jossa on HI Finland -logo TOIMISTO PALVELEE: - Hostellikortti: Toimistolta voi ostaa hostellikortin (sekä ryhmäkortin yli 10 hengen ryhmälle). Kortin voi myös tilata netissä Hihostels.fi -verkkokaupasta. Kortteja myyvät myös jälleenmyyjät ympäri Suomea. Korttia hankittaessa tarvitaan henkilötiedot (nimi, kotipaikka, syntymäaika) sekä mahdollinen jäsenjärjestön jäsenkortti tai muu todiste jäsenyydestä. - Hostellivaraukset ja hostellitietous: Hostellijärjestö välittää hostellivarauksia sekä kotimaahan että ulkomaille. Lisäksi annetaan sekä yleistä että hostellikohtaista infoa asiakkaille. Toimistossa voi tehdä Hihostels varauksen maksamalla 10 % etukäteismaksun. Helpoiten varausten tekeminen onnistuu netissä: sivulla. 2/3 kaikista HI hostelleista ympäri maailman on varattavissa järjestelmän kautta. Hostellivarauksia voi tehdä myös ottamalla yhteyttä suoraan hostelliin. - Esitemateriaali: Jäsenjärjestöille lähetetään tieto uusien esitteiden ilmestyttyä (HIhostellit Suomessa). Jäsenjärjestö voi tilata maksuttomia esitteitä jäsentensä saataville. Jäsenet voivat myös tilata yksittäisiä esitteitä netin kautta kotiinsa tai hakea toimistolta. - Internetsivustot: 1. Hihostels.fi: Kaikki Suomen 45 hostellia esiteltyinä yhteystietoineen, varausjärjestelmä, jäsenjärjestöt - lista, hostellikortin ja esitteiden tilaaminen, järjestön uutisia 2. Hostelliviesti.fi: järjestön verkkojulkaisu: hostelliuutisia Suomesta ja maailmalta, raportteja hostellikäynneiltä, matkakertomuksia 4\n5 3. Hihostels.com: Hostelling International ylläpitää sivustoa, jossa kaikki HI hostellit ovat esiteltyinä, myös on-line varausjärjestelmä - Tiedotusaineisto: Suomen Hostellijärjestö lähettää 6 x vuodessa jäsenjärjestöille järjestökirjeen sekä muita tiedotteita aina kun uutisoitavaa on. Lisäksi joka kevät lähetetään tiedotuspaketti järjestön omia tiedotteita, lehtiä ja nettisivuja varten tukemaan jäsenedun viestintää. Yhteystietojen päivitys jäsenjärjestöjen puolelta on tärkeää, jotta viestit löytävät perille. - Esittelyjä jäsenjärjestöjen tilaisuuksiin (esim. jäsentapahtumat, järjestöjen kokoukset): Hostellijärjestön edustaja voi tulla pitämään esittelyä Suomen Hostellijärjestön toiminnasta ja kertomaan tuoreimmat hostelliuutiset Suomesta ja maailmalta. Näin annetaan jäsenille lisäinfoa mitä logo jäsenkortissa tarkoittaakaan. LISÄTIETOJA: Sinikka Komu järjestökoordinaattori puh Suomen Hostellijärjestö ry Yrjönkatu 38 B 15, Helsinki puh , / 5


Luonnonkosmetiikan hiusmuotoilu - 5 vegaanista vinkkiä - Rabbit Glow - vegaaninen kauneus- ja muotiblogi\n- Eeva 19.4.2019\nJulkaistu 19.4.2019 Päivitetty 4.1.2022\nMiten luonnonkosmetiikan hiusmuotoilutuotteet toimivat? Mitä vaihtoehtoja on? Mistä niitä löydän? Nyt vuorossa on luonnonkosmetiikan hiusmuotoilun lyhyt oppimäärä vegaanisilla tuotevinkeillä – tätä aihetta olette myös ahkerasti toivoneet!\nLuonnonkosmetiikan hiusmuotoilutuotteet ovat viime aikoina lyöneet kunnolla läpi synteettisten tuotteiden rinnalle. Eri tuotetyyppejä löytyy hiuslakoista aina volyymisuihkeisiin ja eri kampaustyyleille räätälöitynä. Totta on että luonnonkosmetiikan tuotteita ei ole yhtä runsain mitoin tarjolla kun ”tavanomaisia” hiustuotteita, mutta etsivä löytää kyllä tärppejä.\nVegaaniset ja luonnolliset hiustuotteet – 5 suosikkia\nKotimainen Murumuru – luonnollinen hiuslakka kampausten kiinnittämiseen\nMurumurun luonnonkosmetiikan hiuslakka on luottotuotteeni ponnarikampauksissa, jossa se pitää simppelit kampaukset helposti ojennuksessa. Tuotteessa on miedohko hedelmäinen tuoksu, ehdottomasti ei parfyyminen, mutta ei aivan tuoksutonkaan. Ehdottomasti suosittelen hiuslakkaa sinulle, jolle synteettiset kaupan hiuslakat sun muut ovat liian voimakkaan tuoksuisia.\nLuonnonkosmetiikan hiuslakoissa kannattaa huomata se, että hiuslakat ovat aina ns. märkälakkoja, eli niiden täytyy antaa kuivua rauhassa, ja että lakkaa ei saa kannata suihkuttaa liian läheltä hiuksiin. Murumurun hiuslakka asettuu hiuksiin kuitenkin nopeasti, ja se on todella helppokäyttöinen myös silloin, jos et ole käyttänyt ennen luonnonkosmetiikan hiustuotteita.\nTuote verkossa: *Murumuru hiuslakka House of Organicissa\nEkopharman Minttu -hiustenmuotoilusarjasta löytyy mm. myös kuivashampoo ja hiuslakka, ja olen kirjoittanut näistä mainioista tuotteista aiemmin blogiini: Ekopharman Minttu -hiusmuotoilutuotteet testissä.\nLuonnonkosmetiikan Fi-natura ja Leaping Bunny -sertifioidun Ekopharman tuotteita on myynnissä vain ammattilaisilla ja heidän verkkokaupoissa, kuten Ihokeskus-verkkokaupassa täällä.\nJohn Masters Organics – hiusgeelillä joustavaa pitoa\nLuonnollinen hiusgeeli tuntuu ja näyttää geeliltä (vaikka on shampootyylisessä pakkauksessa), mutta on vähemmän tahmeaa tai kovettuvaa kuin synteettiset versiot. Eli pitoa kyllä löytyy, mutta suosittelen annostelemaan aluksi kevyellä kädellä ja odottamaan rauhassa, että geeli ehtii ”kuivua” hiuksiin.\nTuote verkossa: *John Masters Organics -tuotteet Joliessa\nAmmattilaisten suosima Less is More – kiiltosuihke kampauksen viimeistelyyn\nVaikka koostumus on hyvin hienojakoista eikä niinkään ”märkää”, annostelussa brändin nimi on avainsana, jotta oikean suhteen löytää juuri omalle kampaukselle.\nBioturm – kepeän pidon edullinen luonnollinen hiuslakka\nLue lisää hiustuotteista:\nListapostaus vegaanille sopivista hiusmuotoilun tuotesarjoista\nCurly girl -metodi vegaanisella kosmetiikalla – tuotevinkit\nCharming Nails 19.4.2019 - 04:54\nHauska pullo tuossa Bioturmin lakassa! En osaa sanoa pitäisinkö mistään näistä, täytyisi kokeilla. Olen niin perinteisten lakkojen, vahojen ja muotoilutuotteiden ystävä että tuskastuisinko näiden kanssa? Hiusten pitää olla aina tietyssä kuosissaan ja tuotteiden olla hyvin pitäviä 😉\nEeva 19.4.2019 - 08:04\nLuonnonkosmetiikan hiusmuotoilu ei toki tarkoita huonompaa, mutta jos siirtyy rytinällä aerosoleista, vaatii se vaan tottumista. Mulla on paksu, taipuisa ja ihan omaa elämää elävä tukka, mutta kyllä sekin vaan talttuu näillä luonnollisilla mömmöillä. 😀 mutta kuten sanoit, kokeilemalla selviää!


Kilpailukielto- vai salassapitosopimus? – InterSearch\nWritten on kesäkuu 12, 2018 .\nTyösopimuslaki mahdollistaa kilpailukiellon käyttämisen työsopimuksen yhteydessä. Sopimusehto on oikein käytettynä yrityksille tarpeellinen väline salassa pidettävän tiedon suojaamiseksi ja kilpailuaseman turvaamiseksi.\nVt. valtakunnansovittelija Jukka Ahtela sai toimeksiannon työministeriöltä selvittää kilpailukiellon käyttöä ja laajuutta. Selvitys osoittaa, että kilpailukieltosopimus tehdään, vaikka salassapitosopimuksellakin pärjättäisiin. Nyt voimassaoleva laki edellyttää erityisen painavaa syytä ehdon käyttämiseen. Tällaisen syyn olemassaolon selvittäminen ei läheskään aina vaikuta riittävältä.\nOnkin odotettavissa, että jatkossa lainsäädäntöä tullaan muuttamaan, koska työministeri on asettamassa työryhmän selvittämään työsopimuslain muutostarpeita tältä osin. Ahtelan selvityksessä todettiin, ettei ole kenenkään etu jarruttaa työvoiman vapaata liikkuvuutta.


Eka viikko Venetsiassa - Marimente\nEka viikko Venetsiassa\nCiao a tutti! Terve vaan kaikille ja hyvää sunnuntaita!\nTäällä alkaa olla kohta viikko Venetsiassa asumista takana, enkä voi tätä kirjoittaessani millään lailla vähätellä tämän veden päällä kelluvan kaupungin ihmeellisyyttä!\nKoska paljon kanaaleja, myös niitä ylittäviä pittoreskejä siltoja löytyy runsaasti…kuin myös veneitä\nOlen fiilistellyt sitä tunnetta, kun laskeuduin lentokoneella kirkkaan kuulaalla kelillä, täysikuun loisteessa veden päällä tasapainottelevaan italialaiseen kaupunkiin, ja livuin vesibussin (15e) ainoana asiakkaana tunnin ajan lentokentältä meren (Venetsianlaguunin) yli ja pitkin hämyisää Canal Granden kiemurtelevaa pääkanaalia kohti San Marcon aukiota. Aivan sanoinkuvaamatonta.\nJulkisen vesibussin ohjaustasanteella, kun kuski viittoi kipuamaan ylös parempia kuvia varten\nCanal Granden varrella killuvat rakennukset täysikuun loisteessa\nOlen iloinnut työmatkasta, joka taittuu kymmenessä minuutissa kävellen yli Rialton sillan sekä ohi lukuisten tunnelmallisten pikkukanaalien, leipomoiden sekä kahviloiden, joista voi tarvittaessa ostaa tuorettakin tuoreempaa evästä vaikkapa aamiaiseksi tai töiden lounastunnilla. Venetsian pääsaarella ei kuljeta lainkaan autoilla, vaan julkinen liikenne hoituu vesibusseilla ja -takseilla. Tai vaikka gondolilla jos mieli tekee, mutta kaikki on oikeastaan kävelymatkan päässä, paitsi jos on juuri jostain syystä muuttanut Venetsiaan ja saapuu kaupunkiin liian suuren matkatavaramäärän kanssa…\nVaikka aamulla töihin kävellessä väsyttäisikin niin tätä näkyä Rialton sillalta katsoessa herää kauniisti uuteen päivään\nJa tämä näkymä on kuin jostain ikivanhasta lasten satukirjasta! Oikealla on meidän työpaikan toimistorakennus\nOlen kuullut gondolieerin voimakkaan lauluäänen kaikuvan muuten hiirenhiljaisen, kapean kanaalin varrella.\nOlen syönyt ihanaa ja edullista pizzaa ja focacciaa; ihan turhaan sanotaan, että Venetsiassa olisi Italian huonoimmat pizzat, koska jonkin lähteen mukaan pääsaarella ei turvallisuussyistä saisi olla puu-uuneja lainkaan. Olen koittanut selvittää tämän lähteen totuudenmukaisuutta, mutta vielä ei ole arvoitus ratkennut! Raportoin toki teille mitä pikimmiten, kun saan asiasta valaisevaa lisätietoa. EDIT:// Kuulemani mukaan pääsaarella olisi kolme pizzeriaa, joissa saa käyttää puu-uunia.\nFocaccia sen sijaan on kovin erilaista kuin genovalainen focaccia, johon yksi jos toinenkin kaveri taisi koukuttautua siellä asuessamme viitisen vuotta sitten. Täällä focaccia on paksua ja ilmavaa, kun taas Genovassa hienoa ja ohuenohutta. Mutta yhtä kaikki – tosi maukkaita ne on silti molemmat versiot! Venetsian ruokajuttuihin palataan perusteellisemmin omassa postauksessaan, koska voisin kohta pitää vaikka kuinka pitkän esitelmän aiheesta Italia ja ruoka…\nJa tähän väliin päivän tietoisku: Venetsiassa, toisin kuin monissa muissa italialaisissa kaupungeissa, on tasan ja ainoastaan yksi piazza eli suuri aukio: San Marco. Muut aukiot ovat pikku piazzoja, jotka tunnetaan termillä campo, ja näitä sitten löytyykin ihan joka korttelin välistä.\nPiazza San Marco kirkkaassa tammikuun auringonvalossa\nCampo dei Frari eli vapaasti käännettynä Frarin pikkuaukio\nPerjantaina töiden jälkeen hilpeät työkaverini veivät minut pienelle baarikierrokselle heidän lempipaikkoihinsa, ja eihän siitä reissusta ilman pientä palanpainikettakaan selvitty :) Varsinaista aperitiivikulttuuria (juoman mukaan tulee automaattisesti pientä suolaista syötävää) ei Venetsiassa Genovan tavoin ole, mutta toki ruokaa saa juoman kyytipojaksi erikseen tilaamalla. Kovin parjatusta Venetsian yöelämästä kirjoittelen varmasti tulevissa postauksissa lisää, kunhan olen ensin tehnyt vähän lisää tutkivaa taustatyötä asian tiimoilta.\nPunainen litku on Venetsian tyypillinen drinkki Spritz, johon tulee valkoviiniä sekä valinnan mukaan joko makeaa tai kitkerää Camparia sekä kivennäisvettä. Ja hinta oli 2,50e.\nLiha- ja riisitäytteisiä suupaloja sekä mozzarellaleipää viinin kera\nRialton silta yövalaistuksessaan\nAinoa asia, mikä tähän mennessä on nostattanut niskavilloja pystyyn on asunto, johon pääsin muuttamaan parin ekan hotelliyön jälkeen, koska en heti tänne saapuessani saanut kämpän avaimia. Yritys, jossa teen harjoittelua tarjoaa majoituksen venetsialaisessa asunnossa, joka on varsin mielenkiintoinen viritelmä. Onneksi Italian asumistaso ja etenkään Venetsian ränsistyneisyys eivät tulleet mitenkään liian suurena yllätyksenä, kuten viime postauksessani totesinkin matkalaukku villasukkia pullollaan! Palataan tähän asumisasiaan kuitenkin pian myös omassa postauksessaan, koska uskon, että monia siellä ruudun takana kiinnostaa, kuinka Venetsiassa ylipäätään asutaan.\nTässä ollaankin jo melkein kotiovella…\nKaiken kaikkiaan olen kuitenkin jollain lailla hitaasti, mutta aika pelottavan varmasti ihastumassa koko Venetsian kaupungin olemukseen – kaikkeen siihen pelkistämättömään ja häpeilemättömään rosoisuuteen, joka tuo kaupungille oman luonteensa, hiljaisiin ja kapeisiin mukulakivikatuihin ja lukuisiin kanaalien ylitse rakennettuihin siltoihin. Onhan tämä edelleenkin aivan absurdi ajatus, että oikeasti asun nyt täällä ainakin huhtikuun alkuun asti ja saan nähdä Venetsian paikallisten silmin. Siihen tavoitteeseen on tarkoitus perehtyä täällä oleskelun aikana kuin myös italian kielen oppimiseen.\nMarimenten punanenäinen toimitus Rialton sillalla uutta asuinkaupunkiaan ihmettelemässä\nNäin täällä päin Saapasmaata, mites teillä siellä? Onko matkakuumetta havaittavissa? :)\nKirjoittaessa soi Gue Pequeno – Bravo ragazzo\nEng: It’s been almost a week of living in Venice for me but I already find this amazing and incredible city somewhat like home! In addition to the several silent canals and picturesque bridges I love especially the old, very rustic architecture which isn’t even trying to be anything posh but standing there proudly just as it is.\nVastaa\tLaura/My post-University life tammikuu 11, 2015 at 18:22\nOn kyllä ihan mieletön tilaisuus että pääset asumaan Venetsiasssa muutaman kuukauden, varmasti kiva saada parempi ja syvällisempi käsitys kaupungista jolla on niin suuri ns. Turistileima (vaikka mä tykkäsin Venetsiasta hirmuisesti!). Innolla odottelen sun jatkokertomuksia sieltä!\nVastaa\tMari tammikuu 12, 2015 at 20:36\nKiitos Laura kommentista! On tämä vielä jotenkin itsellekin uskomatonta koittaa ymmärtää asuvansa täällä. Vaikka kaupungilla onkin otsassaan turistileima, ovat monituiset matkaajat ehkäpä yksi osa tätä kohdetta – muuten täällä saattaisi olla aika hiljaista. Jatkoketomuksia tulossa pian lisää!\nVastaa\tEmmi H tammikuu 11, 2015 at 18:23\nOi että! Näyttää niin ihanalta siellä! Nauti nyt tästä ajasta kaikin rinnoin! (Oon ihan pikkasen kade ;D)\nVastaa\tMari tammikuu 12, 2015 at 20:37\nKiitos Emmi, nautin varmasti tästä aivan utopistisen ihanasta kaupungista täysin siemauksin! :)\nVastaa\tElina / Vaihda vapaalle tammikuu 11, 2015 at 18:28\nTäytyy myöntää, että viime aikojen kiireissä multa on mennyt aivan ohi tämä sun Venetsiaan muutto. Piti käydä kahlailemassa monta postausta taaksepäin, kun olin ihan WTF?! Mutta aivan mahtavaa! Tuollaisiin tilaisuuksiin on todellakin tartuttava ja se nyt on ennenkin todettu, että sulta ei uskallusta puutu.\nVastaa\tMari tammikuu 12, 2015 at 20:40\nKiitoksia Elina, kiva jos ehdit pysyä kärryillä siellä! Ja tosiaan tämä elämänmuutos tuli minulle itsellekin aika nopeasti, mutta en missään nimessä voinut olla tarttumatta tällaiseen tilaisuuteen. Rohkeasti kohti uusia seikkailuja!\nVastaa\tPingviinimatkalaiset tammikuu 11, 2015 at 18:55\nHyvältä näyttää ja vaikuttaa siltä, että seuraavista kuukausista on tulossa ihan sun elämän parasta aikaa :) Ja niin mukavaa, että sitä pääsee seurailemaan virtuaalisesti mukana! Innolla seuraavia “arkea Italiassa” postauksia odotellessa. -Milla\nVastaa\tMari tammikuu 12, 2015 at 20:42\nAika mukavalta vaikuttaa elämä täällä näin alkuunsa, en tosiaankaan valita! :) Ja arjesta Italiassa ja etenkin Venetsiassa seuraa varmasti postaus jos toinenkin pian!\nVastaa\tAnnika - Tarinoita Maailmalta tammikuu 11, 2015 at 18:55\nSiis niin mahtavia kuvia ja maisemia. Tuo sun saapuminen yöllä kuunvalossa kuulostaa niin satumaiselta! Aika hauska sattuma oli, että sain just tänään etukäteissynttärilahjaksi siskolta sellaisen nomination-rannekorun ja valitsin siihen ekaksi laataksi Rialton sillan :) Nyt tulet sinäkin sitten mieleen, kun kattelen ranneketta <3\nEnpä tiennytkään tuosta Piazza vs Campo jutusta, joten tietoisku oli ihan tarpeen! Ja mitä ihmettä, ei puu-uuneja! Tässähän oppii yhtä sun toista lisää.\nVastaa\tMari tammikuu 12, 2015 at 20:47\nHeh Annika, kiva jos onnistuin tässä samassa lykyssä vielä opettamaankin jotain oleellista :D Ja oii, oon aika otettu tuosta sun nomination-laattavalinnasta, ei ollenkaan huono! ;) Pakko oli tänään taas töistä tullessa pysähtyä Rialtolle ihailemaan näkymiä kanaalille pimeällä katuvalojen himmeässä loisteessa.\nVastaa\tAnnika tammikuu 11, 2015 at 19:41\nIhanan tunnelmallisia kuvia. Täysi kuu ja Venetsiaan muutto jää varmaan muistoksi mieleesi loppuelämäksi. Kärsivällisyyttä kämpän kanssa ja tsemppiä työviikkoihin!\nVastaa\tMari tammikuu 12, 2015 at 20:49\nKiitos paljon Annika! Venetsiaan saapuminen meni kertaheitolla varmaan koko elämäni top 5 mieleenpainuvimpiin kokemuksiin. Ja kärsivällisyyden lisäksi Italiassa asuminen vaatii nähtävästi myös rutkasti huumoria!\nVastaa\tArja tammikuu 11, 2015 at 23:51\nOi, aivan ihanalta näytti sinun saapuminen Venetsiaan. On se vaan niin kaunis kaupunki. Muistan miten hämmästyin kun tajusin, että tietysti poliisit ja ambulanssitkin on siellä veneitä, kun sellaiset nähtiin (ihan liian) kauan sitten. Varmasti sulle on tulossa upeat kuukaudet siellä vajoavassa kaupungissa :) Lisää mielenkiintoisia juttuja odotellessa!\nVastaa\tMari tammikuu 12, 2015 at 20:53\nOon ihan samaa mieltä Arja, että tämä kaupunki on vaan niin uskomattoman kaunis kaikessa karuudessaankin. Juuri yksi päivä tässä mietin, millä tänne pääsee tarvittaessa esimerkiksi poliisi, kunnes näin Carabinierin ajavan, milläs muullakaan kuin moottoriveneellä sireenit soiden :) Lisää Venetsia-juttuja on tulossa aivan varmasti pian!\nVastaa\tVirpi Närkki tammikuu 12, 2015 at 11:52\nKiitos mielenkiintoisesta kirjoituksesta ja hyvistä kuvista. Ollen vain kerran ollut Venetsiassa, mutta taas matkakuume yltyi. Kiitos myös studio55:lle. Sieltä sain vinkin sivuillesi.\nVastaa\tMari tammikuu 12, 2015 at 21:08\nKiitos kovasti kommentistasi Virpi ja kiva että löysit blogiini! Venetsia on mielestäni kaupunkina sen verran ihmeellinen, että tänne voisi lähteä vaikka toisenkin kerran.\nVastaa\tInka tammikuu 12, 2015 at 20:43\nElämä Venetsiassa kuulostaa vallan ihanalta, ja nää tulevat kuukaudet tuut kyllä varmasti muistamaan aina. Nauti joka hetkestä, vaikka se kymmenen villasukkakerroksen alla ei aina tuntuisikaan siltä. Terkkuja pakkasesta!\nVastaa\tMari tammikuu 12, 2015 at 21:11\nKiitos hurjan paljon Inka! Muutto Venetsiaan on jo ekan viikon jälkeen tullut niin ikimuistoiseksi, että ei sitä villasukkakerroksetkaan enää voi paljoa vesittää :) Tsemppiä Suomen talveen!\nVastaa\tJenni / Globe Called Home tammikuu 13, 2015 at 16:31\nAivan mieletöntä! Olen niin kade!\nVastaa\tMari tammikuu 13, 2015 at 21:12\nNo sanos muuta Jenni, tämä on minulle itellekin aika uskomaton juttu!\nVastaa\treissuesa tammikuu 14, 2015 at 08:55\nOlen käväissyt ohimennen Venetsiassa vuoden 2005 kesällä ja mieleen jäi mielettömän pitkät jonot ja älyttömänhintainen gondoliajelu. Uskaltaisikohan siellä käydä vielä uudestaan ;).\nVastaa\tMari tammikuu 15, 2015 at 00:47\nEhdottomasti kannattaa uskaltaa reissuesa! :) Kesä on varmaan melko ruuhkaista aikaa täällä, kun matkaajia näyttää riittävän talven kylmimmillekin kuukausille – tosin nyt vielä ennen karnevaaleja täällä on suht rauhallista :)


Urheilijoille maailman parasta vettä – Salpausselän kisat | Lahti Ski Games 25.-27.2.2022\n> Uutiset > Urheilijoille maailman parasta vettä\nUrheilijoille maailman parasta vettä\nSalpausselän kisojen urheilijat pääsevät nauttimaan kisaviikonloppuna laadustaan kuuluisaa paikallista hanavettä. Lahti Aqua on kisojen virallinen yhteistyökumppani tuoden laadukkaan hanaveden sekä vesipullot kaikkien urheilijoiden saataville.\n”Tuomme vastuullisesti ja ylpeydellä lahtelaisen hanaveden Salpausselän kisojen urheilijoille tarjolle. Laadukas vesi ei ole itsestäänselvyys, joten mikä onkaan hienompaa kuin päästä tarjoamaan sitä tuoreille Pekingin olympiatähdille”, kertoo Lahti Aqua Oy:n viestintäpäällikkö Paula Nikula.\n”Meillä Lahdessa juodaan maailman parasta hanavettä. Halusimme varmistaa, että jokaisella urheilijalla on mahdollisuus nauttia lahtelaista vettä, joka sai alkuvuodesta myös mediatalo CNN:n uutisoinnin myötä hehkutusta”, Salpausselän kisojen pääsihteeri Tomi-Pekka Kolu toteaa.\nValmiiden vesipullojen valmistaminen ja kuljettaminen kuluttaa luonnonvaroja, ja kierrätyksestä huolimatta kertakäyttöisistä muovipulloista kertyy aina myös ylimääräistä jätettä. Pienillä valinnoilla jokainen meistä voi vaikuttaa.\nLahti Aqua -konserni tuottaa vesihuoltopalvelut Lahden ja Hollolan 140 000 asukkaalle ja yritykselle. Lahden seudulla hanavesi on 100 % pohjavettä. Konserni on seudun merkittävä ympäristötoimija panostaen veden tuotantoon ja yhdyskunnan sekä teollisuuden jätevesien puhdistamiseen. Lahti Aqua -konserni kuuluu Lahden kaupunkikonserniin.